pythainlp/thai-wiki-dataset-v4 huggingface dataset:
เซตนับได้

เซตนับได้  คือเซตที่มีภาวะเชิงการนับ (จำนวนของสมาชิก) เหมือนกับบางเซตย่อยของเซตของจำนวนธรรมชาติ ในทางตรงข้าม เซตที่ไม่สามารถนับได้เรียกว่า "เซตนับไม่ได้" (uncountable set) ศัพท์คำนี้นิยามโดยเกออร์ก คันทอร์ สมาชิกของเซตนับได้สามารถถูกนับจำนวนได้ในครั้งหนึ่ง ๆ ถึงแม้ว่าการนับนั้นจะไม่มีวันสิ้นสุดก็ตาม สมาชิกทุก ๆ ตัวของเซตจะถูกจับคู่กับจำนวนธรรมชาติจำนวนใดจำนวนหนึ่งในที่สุด
ผู้แต่งตำราบางท่านใช้ศัพท์ "เซตนับได้" ว่าหมายถึงเซตที่มีภาวะเชิงการนับเหมือนกับเซตของจำนวนธรรมชาติ ความแตกต่างระหว่างนิยามสองนิยามนี้คือ เซตจำกัดจัดว่าเป็นเซตนับได้ภายใต้นิยามแรก ในขณะที่นิยามหลัง เซตจำกัดไม่ถือว่าเป็นเซตนับได้ เพื่อแก้ความกำกวมนี้ บางครั้งจึงใช้ศัพท์ว่า เซตนับได้เป็นอย่างมาก (at most countable set) สำหรับนิยามแรกและ เซตอนันต์นับได้ (countably infinite set) สำหรับนิยามหลัง นอกจากนี้ศัพท์ว่า denumerable set ก็ยังใช้ในความหมายของเซตอนันต์นับได้ หรือเซตนับได้ ในทางตรงข้ามก็ใช้คำว่า nondenumerable set คือเซตนับไม่ได้
นิยาม.
เซต "S" จะเรียกว่า "เซตนับได้" ถ้ามีฟังก์ชันหนึ่งต่อหนึ่ง "f" จาก "S" ไปยังจำนวนธรรมชาติ <math>\mathbb{N} = \{0,1,2,3,\ldots\}</math>
ถ้า "f" เป็นฟังก์ชันทั่วถึง และกลายเป็นฟังก์ชันหนึ่งต่อหนึ่งทั่วถึง (เนื่องจาก "f" ได้นิยามให้เป็นฟังก์ชันหนึ่งต่อหนึ่งแล้ว) ดังนั้น "S" จะเรียกว่า "เซตอนันต์นับได้"
จากนิยามข้างต้นจะเห็นว่าศัพท์คำนี้มีความหมายไม่ครอบคลุม ผู้แต่งตำราบางท่านจึงใช้ศัพท์เซตนับได้อธิบายถึงเซตอนันต์นับได้แทน และไม่รวมเซตจำกัดเข้าไปด้วย
แผนที่ลิ้น

แผนที่ลิ้น หรือ แผนที่ตุ่มรับรส เป็นความเข้าใจผิดที่พบบ่อยอย่างหนึ่ง โดยกล่าวว่าแต่ละส่วนของลิ้นทำหน้าที่รับรสต่าง ๆ กันไป มีการอธิบายแนวคิดนี้ด้วยแผนผัง และเคยสอนทั่วไปในโรงเรียน แต่ผลวิจัยสมัยใหม่พิสูจน์แล้วว่าไม่เป็นความจริง ทุกส่วนของลิ้นรับรสได้ทุกรส แม้บางส่วนจะรับรสบางรสได้มากกว่าก็ตาม
ประวัติ.
ทฤษฎีที่เป็นจุดเริ่มต้นของแนวคิดแผนที่ลิ้นนี้มาจากผลงานวิชาการ "Zur Psychophysik des Geschmackssinnes" ของชาวเยอรมันชื่อ D.P. Hanig ซึ่งเขียนขึ้นในไป พ.ศ. 2444 ต่อมา Edwin G. Boring ซึ่งเป็นนักจิตวิทยาที่มหาวิทยาลัยฮาร์วาร์ดได้แปลงานของ D.P. Hanig ผิดพลาด โดยได้สรุปว่าแต่ละส่วนของลิ้นทำหน้าที่รับรสเพียงแค่ 1 รสเท่านั้น และเป็นที่มาของการจัดทำแผนที่ลิ้นขึ้น
เนื้อหางานวิจัยของ D.P. Hanig จริง ๆ แล้วแสดงให้เห็นว่ามีแต่ละส่วนของลิ้นที่ความไวของการรับรสแตกต่างกัน "เล็กน้อย" (minute) ซึ่งเมื่อเวลาผ่านไปความแตกต่างของความไวนี้ก็ถูกนำไปตีความผิด และถูกเขียนลงตำราเพียงว่าลิ้นแต่ละส่วนมีการรับสัมผัสแตกต่างกัน
นาโช มอนเรอัล

อิกนาซิโอ มอนเรอัล เอราโซ (เกิด 26 กุมภาพันธ์ ค.ศ. 1986) เป็นนักฟุตบอลชาวสเปน ปัจจุบันลงเล่นในตำแหน่งกองหลังซ้าย และกองหลังกลาง ให้กับเรอัลโซซิเอดัด ในลาลิกาสเปน และทีมชาติสเปน
มอนเรอัล เริ่มต้นอาชีพนักฟุตบอลกับ โอซาซูนา เบ ในปี ค.ศ. 2005 ก่อนไก้เลืทอนขั้นสู่ทีมชุดใหญ่ในปีต่อมา โดยเขาได้ลงเล่นกับทีมรวม 144 นัด และช่วยให้ทีมสามารถลงเล่นอยู่ในลาลิกาได้ตลอด 5 ฤดูกาลที่เขาอยู่กับทีม ในปี ค.ศ. 2011 เขาได้ย้ายเข้าร่วมทีมมาลากา สโมสรร่วมลีก โดยในฤดูกาลแรกเขาช่วยให้ทีมจบลำดับ 4 ในลาลิกาซึ่งทำให้ได้ผ่านเข้าไปลงเล่นในยูฟ่าแชมเปียนส์ลีก เป็นครั้งแรกในประวัติศาสตร์สโมสร และยังช่วยให้ทีมเป็นแชมป์กลุ่มในรอบแบ่งกลุ่ม ในเดือนมกราคม ค.ศ. 2013 เขาได้ย้ายเข้าร่วมทีม อาร์เซนอล เขาช่วยให้ทีมชนะเลิศเอฟเอคัพ 3 สมัย และเอฟเอคอมมิวนิตีชีลด์ อีก 3 สมัย ในเดือนสิงหาคม ค.ศ. 2019 เขาได้ย้ายเข้าร่วมทีมเรอัลโซซิเอดัด ด้วยค่าตัว 250,000 ยูโร
นอกจากนี้ เขายังลงเล่นให้กับทีมชาติสเปน ตั้งแต่ชุดเยาวชนมาตั้งแต่ ค.ศ. 2004 และได้ลงเล่นทีมชุดใหญ่เมื่อปี ค.ศ. 2009 เขาได้เป็นส่วนหนึ่งของทีมชุดรองชนะเลิศฟีฟ่าคอนเฟเดอเรชันส์คัพ 2013 ที่ประเทศบราซิล รวมถึงในฟุตบอลโลก 2018 ที่ประเทศรัสเซีย
สมบัติการปิด

สมบัติการปิด  หมายถึงสมบัติภายใต้การดำเนินการอย่างหนึ่ง ซึ่งเมื่อสมาชิกของเซตดำเนินการอย่างนั้นแล้วได้ผลลัพธ์เป็นสมาชิกของเซตเดิม ตัวอย่างเช่น จำนวนจริงมีสมบัติการปิดภายใต้การลบ แต่จำนวนธรรมชาติไม่มีสมบัตินี้ เช่น 3 กับ 8 เป็นจำนวนธรรมชาติทั้งคู่ แต่ผลลัพธ์ของ 3 − 8 ไม่ใช่จำนวนธรรมชาติ อีกตัวอย่างหนึ่ง กำหนดให้เซตมี 0 เพียงตัวเดียว เซตนี้มีสมบัติการปิดภายใต้การคูณ
ในทำนองเดียวกัน เราอาจกล่าวได้ว่าเซต "มีสมบัติการปิดภายใต้กลุ่มของการดำเนินการ" ถ้าหากมันมีสมบัติการปิดภายใต้การดำเนินการหลายชนิดโดยทีละอย่าง
ศึกแห่งโอลด์แทรฟฟอร์ด

"ศึกแห่งโอลด์แทรฟฟอร์ด"  เป็นชื่อเรียกจากสื่ออังกฤษ ที่หมายถึงนัดการแข่งขันพรีเมียร์ลีกเมื่อวันอาทิตย์ที่ 21 กันยายน ค.ศ. 2003 ระหว่างสโมสรฟุตบอลแมนเชสเตอร์ยูไนเต็ดกับอาร์เซนอล ชื่อเรียกการแข่งขันนี้ ต่อมาได้นำมาใช้ในเหตุการณ์ลักษณะเดียวกัน ในฤดูกาลถัดมา ผลประตูคือเสมอ 0–0 ทำให้เป็นผลดีต่ออาร์เซนอล ด้วยการจบในลีกในฤดูกาลนั้นโดยไม่แพ้ใคร ก่อนหน้านี้มีเพียงทีมเดียวที่ไม่เคยแพ้ใครในฟุตบอลอังกฤษ คือ เพรสตันนอร์ทเอนด์ ในฤดูกาล 1888–89
เหตุการณ์สำคัญของการแข่งขันนี้คือ กัปตันทีมอาร์เซนอล ปาทริค วิเอร่า ได้รับใบเหลืองที่สอง ถูกไล่ออกจากสนาม อีกทั้งรุด ฟาน นิสเตลรอย ศูนย์หน้าตัวเป้าของแมนเชสเตอร์ยูไนเต็ด ก็ได้รับใบเหลืองไปอีกด้วย การตัดสินของผู้ตัดสิน สตีฟ เบนเนตต์ ให้แมนเชสเตอร์ยูไนเต็ดยิงลูกโทษ ในนาทีสุดท้ายของการแข่งขัน ผู้เล่นทั้ง 2 ทีมถูกตั้งข้อกล่าวหาจากสมาคมฟุตบอลอังกฤษ หลังก่อเหตุหลังการแข่งขันจบ ผู้เล่นอาร์เซนอล 5 คน และผู้เล่นแมนเชสเตอร์ยูไนเต็ด 2 คน ต้องจ่ายเงินค่าปรับในครั้งนี้
เหลยเฟิง

เหลยเฟิง (18 ธันวาคม ค.ศ. 1940 - 15 สิงหาคม ค.ศ. 1962) เป็นทหารในสังกัดกองทัพปลดแอกประชาชนของสาธารณรัฐประชาชนจีน เป็นลูกกำพร้าจากจังหวัดฉางชา มณฑลหูหนาน และเข้าร่วมเป็นยุวสมาชิกพรรคคอมมิวนิสต์จีน สมัครเข้าเป็นทหารพลาธิการในกองทัพปลดแอกประชาชนตั้งแต่อายุ 20 ปี และประสบอุบัติเหตุเสียชีวิตในระหว่างปฏิบัติหน้าที่ ด้วยวัยเพียง 21 ปี 
ภายหลังการเสียชีวิต ชื่อและภาพลักษณ์ของเหลยเฟิง ถูกพรรคคอมมิวนิสต์จีนนำมาใช้ในการโฆษณาชวนเชื่อ ในฐานะประชาชนจีนตัวอย่าง ผู้สมถะ ทุ่มเท และอุทิศตนให้กับแนวทางของเหมา เจ๋อตง มีการตีพิมพ์สมุดบันทึกประจำวันของเหลยเฟิง ที่เขียนชื่นชมแนวคิดของเหมา เจ๋อตง ผู้นำพรรคคอมมิวนิสต์อย่างกว้างขวาง
เด็กดักแด้

โรคดักแด้ หรือ ทารกดักแด้ หรือ โรคผิวหนังเกล็ดปลาชนิดฮาร์เลควิน  เป็นโรคทางพันธุกรรมที่ส่งผลให้เกิดการหนาตัวของผิวหนังแทบทั่วทั้งบริเวณของร่างกายตั้งแต่แรกเกิด ผิวหนังจะสร้างแผ่นรูปเพชรที่แยกจากกันด้วยรอยแตกลึก ซึ่งส่งผลกระทบต่อรูปทรงของเปลือกตา จมูก ปาก หู จำกัดการเคลื่อนไหวของแขนและขา และจำกัดการเคลื่อนไหวของอกซึ่งสามารถนำไปสู่ปัญหาการหายใจ แผ่นต่าง ๆ นี้จะหลุดลอกออกในเวลาหลายสัปดาห์ อาการแทรกซ้อนอื่นที่อาจเกิดขึ้นได้ เช่น การคลอดก่อนกำหนด, การติดเชื้อ, ปัญหาเกี่ยวกับอุณหภูมิร่างกาย, และ ภาวะขาดน้ำ โรคทารกดักแด้ถือเป็นรูปแบบของโรคผิวหนังเกล็ดปลาที่รุนแรงที่สุด
แฮมสเตอร์จีน

แฮมสเตอร์จีน (พินอิน: "Zhōngguó cāngshǔ"; ชื่อวิทยาศาสตร์: "Cricetulus griseus") เป็นสัตว์ฟันแทะชนิดหนึ่ง จำพวกแฮมสเตอร์
แฮมสเตอร์จีนเป็นแฮมสเตอร์ชนิดหนึ่ง มีลักษณะแตกต่างจากแฮมสเตอร์ทั่วไป คือ รูปร่างลักษณะลำตัวยาวป้อม จมูกยาว หางยาวเล็กน้อยซึ่งจะคล้ายกับหนูมากกว่าแฮมสเตอร์ทั่วไป ลำตัวมีสีน้ำตาลและสีเทาขาว มีเส้นสีดำพาดอยู่กลางสันหลังตั้งแต่หน้าผาก จนถึงบั้นท้ายบริเวณโคนหาง 
ขนาดโตเต็มที่จะมีขนาดความยาว 7.5-9 เซนติเมตร กระจายพันธุ์อยู่ในทุ่งหญ้าและทะเลทรายของจีนทางตอนเหนือและมองโกเลียใน อาศัยอยู่ด้วยการขุดโพรงอยู่ในดิน ออกหากินในเวลากลางคืน
มีอุปนิสัยค่อนข้างรักสันโดษ ตัวเมียมีขนาดเล็กกว่าตัวผู้เล็กน้อย ตัวผู้ในฤดูผสมพันธุ์จะมีอุปนิสัยดุร้าย ก้าวร้าวกว่าแฮมสเตอร์ทั่วไปจนถึงขั้นทำร้ายตัวเมียจนถึงตายเลยก็มี จัดเป็นแฮมสเตอร์อีกชนิดหนึ่งที่นิยมเลี้ยงกันเป็นสัตว์เลี้ยงและเป็นสัตว์ทดลอง โดยเริ่มเลี้ยงกันตั้งแต่ปี ค.ศ. 1919 แฮมสเตอร์จีนเข้าสู่วัยเจริญพันธุ์ตั้งแต่อายุเพียง 5 สัปดาห์ ออกลูกครอกหนึ่งอาจมากถึง 9 ตัว ปีหนึ่งอาจออกลูกได้มากถึง 5 ครอก จึงนับเป็นสัตว์ฟันแทะอีกชนิดหนึ่งที่แพร่ขยายพันธุ์ได้รวดเร็วมาก
ไทยแลนด์ก็อตทาเลนต์ (ฤดูกาลที่ 1)

ไทยแลนด์ก็อตทาเลนต์  เป็นรายการเรียลลิตี้โชว์เกี่ยวกับการประกวดที่เฟ้นหาคนที่มีความสามารถโดดเด่น โดยไม่จำกัดอายุ เพศ จำนวน รวมทั้งประเภทของโชว์ โดยบริษัท ยูนิลีเวอร์ (ประเทศไทย) จำกัด ซื้อลิขสิทธิ์การประกวดบริเทนส์กอตแทเลินต์ จากประเทศอังกฤษมาออกอากาศในประเทศไทย โดยให้เวิร์คพอยท์ เอ็นเทอร์เทนเมนท์ ร่วมกับโซนีมิวสิก เป็นผู้ผลิตรายการ เป็นรายการแรกของเวิร์คพอยท์ที่ผลิตด้วยการถ่ายทอดสด นับเป็นประเทศที่ 43 ของโลก และประเทศที่ 5 ของเอเชียที่มีรายการนี้
รูปแบบรายการ.
รอบออดิชั่น (Audition).
รอบออดิชั่น แข่งขันในเดือนมกราคม พ.ศ. 2554 ณ โรงละครอักษรา คิง เพาเวอร์ คอมเพล็กซ์ และเวิร์คพอยท์ สตูดิโอ เป็นเวลา 6 วัน ออกอากาศทุกวันอาทิตย์ ตั้งแต่วันที่ 6 มีนาคม - 3 เมษายน พ.ศ. 2554 จำนวน 5 ตอน ซึ่งรอบนี้จะเป็นรอบที่ได้ทำการออกอากาศทางโทรทัศน์แบบในหลายๆ ประเทศที่ทำกันโดยมีผู้เข้าแข่งขันจากรอบคัดเลือกเข้าสู่รอบออดิชั่นจำนวน 321 การแสดง ซึ่งผู้เข้าแข่งขันจะต้องโชว์ความสามารถในการแสดงของตนเองได้ภายใน 2-4 นาที ซึ่งกรรมการมีสิทธิ์กดให้หยุดการแสดงได้ ถ้าหากกรรมการกด Buzzer ครบ 3 คนเมื่อใด การแสดงต้องยุติทันที แต่กรรมการสามารถขอให้หยุดการแสดงโดยไม่ต้องกด buzzer ก็ได้ จากนั้นคณะกรรมการจะพิจารณาความสามารถโดยใช้เสียงอย่างน้อย 2 ใน 3 ในการตัดสินว่าผู้แข่งขันจะผ่านเข้าสู่รอบต่อไปได้หรือไม่ จากนั้นกรรมการจะคัดเลือกจากเทปการแสดงของผู้ผ่านเข้ารอบอีกครั้งให้เหลือ 48 การแสดงสุดท้าย เข้าสู่รอบรองชนะเลิศ
รอบรองชนะเลิศ (Semi-final).
รอบรองชนะเลิศจะเป็นการถ่ายทอดสดการแข่งขันของ 48 การแสดงสุดท้ายไปสู่ผู้ชมทั่วประเทศเป็นเวลา 6 สัปดาห์ จากสตูดิโอเวิร์คพอยท์ จังหวัดปทุมธานี โดยการตัดสินใช้คะแนนโหวตของผู้ชมผ่านการส่งเอสเอ็มเอสในช่วงถ่ายทอดสดเป็นหลัก ผู้ที่มีคะแนนโหวตสูงสุดจะได้ผ่านเข้ารอบสุดท้ายโดยอัตโนมัติ ส่วนผู้ที่ได้คะแนนโหวตในอันดับที่ 2 และ 3 กรรมการจะตัดสินว่าใครจะผ่านเข้ารอบโดยใช้เสียงสองในสามเช่นเดียวกับรอบออดิชัน ในรอบนี้ส่วนของการแสดงจะบันทึกเทปล่วงหน้าก่อนสามชั่วโมงถึงหนึ่งชั่วโมงก่อนเวลาออกอากาศเพื่อป้องกันความผิดพลาด ส่วนการประกาศผลจะเป็นการถ่ายทอดสด
สรุปผล.
รอบชิงชนะเลิศ (Grand final).
รอบชิงชนะเลิศเป็นการถ่ายทอดสดการแข่งขันของ 12 การแสดงสุดท้ายโดยกรรมการจะมีสิทธิ์ในการกดปุ่ม ปุ่มบัสเซอร์สีแดง อยู่เช่นเดิมแต่จะไม่มีการนับเสียงโหวตจากคณะกรรมการแต่อย่างใด
ไทยแลนด์ก็อตทาเลนต์ (ฤดูกาลที่ 2)

รอบออดิชั่น (Audition).
รอบออดิชั่น แข่งขันในวันที่ 24 มีนาคม - 1 เมษายน พ.ศ. 2555 ณ โรงละครอักษรา คิง พาวเวอร์ คอมเพล็กซ์ และเวิร์คพอยท์ สตูดิโอ เป็นเวลา 6 วัน ออกอากาศทุกวันอาทิตย์ ตั้งแต่วันที่ 3 มิถุนายน - 8 กรกฎาคม พ.ศ. 2555 จำนวน 6 ตอน ซึ่งรอบนี้จะเป็นรอบที่ได้ทำการออกอากาศทางโทรทัศน์แบบในหลายๆ ประเทศที่ทำกันโดยมีผู้เข้าแข่งขันจากรอบคัดเลือกเข้าสู่รอบออดิชั่นจำนวน 400 การแสดง ซึ่งผู้เข้าแข่งขันจะต้องโชว์ความสามารถในการแสดงของตนเองได้ภายใน 2-4 นาที ซึ่งกรรมการมีสิทธิ์กดให้หยุดการแสดงได้ ถ้าหากกรรมการกด Buzzer ครบ 3 คนเมื่อใด การแสดงต้องยุติทันที จากนั้นคณะกรรมการจะพิจารณาความสามารถโดยใช้เสียงอย่างน้อย 2 ใน 3 ในการตัดสินว่าผู้แข่งขันจะผ่านเข้าสู่รอบต่อไปได้หรือไม่ จากนั้นกรรมการจะคัดเลือกจากเทปการแสดงของผู้ผ่านเข้ารอบอีกครั้งให้เหลือ 36 การแสดงสุดท้าย เข้าสู่รอบรองชนะเลิศ
รอบรองชนะเลิศ (Semi-final).
36 ที่เข้ารอบจะได้เงินสดรางวัลละ 10,000 บาท จากเรโซนา รอบรองชนะเลิศจะเป็นการถ่ายทอดสดการแข่งขันของ 36 การแสดงสุดท้ายไปสู่ผู้ชมทั่วประเทศเป็นเวลา 6 สัปดาห์ จากสตูดิโอเวิร์คพอยท์ จังหวัดปทุมธานี โดยการตัดสินใช้คะแนนโหวตของผู้ชมผ่านการส่งเอสเอ็มเอสในช่วงถ่ายทอดสดเป็นหลัก ผู้ที่มีคะแนนโหวตสูงสุดจะได้ผ่านเข้ารอบสุดท้ายโดยอัตโนมัติ ส่วนผู้ที่ได้คะแนนโหวตในอันดับที่ 2 และ 3 กรรมการจะตัดสินว่าใครจะผ่านเข้ารอบโดยใช้เสียงสองในสามเช่นเดียวกับรอบออดิชัน ในรอบนี้ส่วนของการแสดงจะบันทึกเทปล่วงหน้าก่อนสามชั่วโมงถึงหนึ่งชั่วโมงก่อนเวลาออกอากาศเพื่อป้องกันความผิดพลาด ส่วนการประกาศผลจะเป็นการถ่ายทอดสด
เป็นที่น่าสังเกตว่าในฤดูกาลนี้ รอบรองชนะเลิศ ไม่มีการกดปุ่มบัสเซอร์จากกรรมการระหว่างการแสดงเลยแม้แต่ครั้งเดียว ขณะเดียวกันการตัดสินจากคณะกรรมการในรอบรองชนะเลิศทุกครั้งนั้น กรรมการจะมีมติเป็นเอกฉันท์เสมอ ซึ่งก็อาจจะเกิดขึ้นได้ แต่ในรอบชิงชนะเลิศ พิธีกรได้แจ้งว่ากรรมการจะไม่กดปุ่มบัสเซอร์อยู่แล้วไม่ว่าจะอย่างไรก็ตาม
รอบรองชนะเลิศ 4 (4 สิงหาคม 2555).
สัปดาห์นี้ ถือเป็นครั้งแรกที่รายการไทยแลนด์ ก็อตทาเลนต์ ออกอากาศในวันเสาร์ เนื่องจากในวันอาทิตย์ที่ 5 สิงหาคม นั้น ทางไทยทีวีสีช่อง 3 จะถ่ายทอดสดการแข่งขันกีฬาโอลิมปิก 2012 จากประเทศอังกฤษ และในวันอาทิตย์ที่ 12 สิงหาคม ทางรายการจะงดออกอากาศ
รอบชิงชนะเลิศ (Grand final).
รอบชิงชนะเลิศเป็นการถ่ายทอดสดการแข่งขันของ 12 การแสดงสุดท้ายโดยกรรมการจะมีสิทธิ์ในการกดปุ่ม ปุ่มบัสเซอร์สีแดง อยู่เช่นเดิมแต่จะไม่มีการนับเสียงโหวตจากคณะกรรมการแต่อย่างใด (อย่างไรก็ดีในระหว่างการแนะนำกติกา พิธีกรได้ระบุว่ากรรมการจะไม่กดปุ่มบัสเซอร์ระหว่างการแสดง) ในฤดูกาลที่ 2 นี้สำหรับรอบชิงชนะเลิศนั้นจะทำการแสดงโชว์ในช่วงเวลาเดียวกันกับฤดูกาลที่ 1 แต่จะไม่เปิดให้โหวตยาว 1 สัปดาห์แบบฤดูกาลที่ 1 โดยจะเปิดโหวตแบบปกติและยาวไปจนถึงเวลา 20:15 และจะถ่ายทอดสดประกาศผลผู้ชนะในเวลา 20:15-20:30 นาฬิกาของวันนั้นเลย
ขั้นตอนวิธีออนไลน์

ในวิทยาการคอมพิวเตอร์ ขั้นตอนวิธีออนไลน์  เป็นขั้นตอนวิธีที่สามารถประมวลผลข้อมูลนำเข้าที่ค่อย ๆ ส่งมาเรื่อย ๆ ได้ ซึ่งแตกต่างจากขั้นตอนวิธีออฟไลน์  ซึ่งต้องรอให้รับข้อมูลนำเข้าให้หมดเสียก่อนถึงจะเริ่มประมวลผลได้ ตัวอย่างเช่นสำหรับปัญหาการเรียงข้อมูลนั้น การเรียงลำดับแบบเลือก (ขั้นตอนวิธีออฟไลน์) จะต้องรอรับข้อมูลนำเข้าให้หมดเสียก่อน จากนั้นจึงเริ่มค่อยเริ่มขั้นตอนวิธี ซึ่งจะแตกต่างจากการเรียงลำดับแบบแทรก (ขั้นตอนวิธีออนไลน์) ซึ่งสามารถนำข้อมูลตัวถัดไปที่อ่านจากข้อมูลนำเข้ามาทำการเรียงลำดับได้เลย
เนื่องจากระหว่างการดำเนินการขั้นตอนวิธีออนไลน์จะไม่รู้ข้อมูลนำเข้าทั้งหมด ขั้นตอนวิธีออนไลน์จึงจะต้องตัดสินใจการเลือกบางอย่างซึ่งหากเลือกผิดอาจทำให้คำตอบไม่ดีที่สุดได้ การศึกษาขั้นตอนวิธีออนไลน์จึงมุ่งเน้นไปที่การตัดสินใจของตัวขั้นตอนวิธีเพื่อให้ผลลัพธ์ออกมาดีที่สุดเท่าที่จะเป็นไปได้
เอ็นเอ๊กซ์ที แชมเปียนชิพ

เอ็นเอ๊กซ์ที แชมเปียนชิพ (NXT Championship) เป็นตำแหน่งแชมป์หลักของNXT สมาคมย่อยของWWE ก่อตั้งขึ้นเมื่อ 1 กรกฎาคม ค.ศ. 2012 แทนตำแหน่งแชมป์เอฟซีดับเบิลยู ฟลอริดา เฮฟวี่เวท แชมเปี้ยนชิพที่ยุบไป
สถิติในการครองแชมป์เอ็นเอ๊กซ์ที.
As of 06, 2025.
ฮารูกะ โคดามะ

ฮารูกะ โคดามะ (19 กันยายน พ.ศ. 2539 -) เป็นสมาชิกของวงไอดอลญี่ปุ่น HKT48 ทีม H และ AKB48 ทีม K เกิดที่ จังหวัดมิยะซะกิ, ประเทศญี่ปุ่น สังกัด AKS
ประวัติ.
พ.ศ. 2554
พ.ศ. 2555
พ.ศ. 2556
พ.ศ. 2557
พ.ศ. 2558
พ.ศ. 2559
ผลงานเพลง.
ร่วมกับ HKT48.
หน้า A
หน้า B
อื่นๆ
ร่วมกับ AKB48.
หน้า A
หน้า B
อัลบั้ม.
รายชื่อเพลงต่อไปนี้ คือรายชื่อเพลงที่เธอมีส่วนร่วมด้วยเท่านั้น
อัลบั้ม 1830m
อัลบั้ม Tsugi no Ashiato
อัลบั้ม Koko ga Rhodes da, Koko de tobe!
อัลบั้ม 0 to 1 no Aida
อัลบั้ม Thumbnail
ยูนิทในการแสดงที่โรงละคร.
ร่วมกับ HKT48
การแสดง ทีม H สเตทที่ 1 - Te wo Tsunaginagara
การแสดง ทีม H สเตทพิเศษ - Hakata Legend
การแสดง ฮิมาวาริกุมิ สเตทที่ 1 - Pajama Drive
การแสดง ทีม H สเตทที่ 2 - Seishun Girls
การแสดง ทีม H สเตทที่ 3 - Saishuu Bell ga Naru
การแสดง ฮิมาวาริกุมิ สเตทที่ 2 - Tadaima Renaichuu
การแสดง ทีม H สเตทที่ 4 - Theater no Megami
ร่วมกับ AKB48
การแสดง ชิโนดะทีม A - Waiting Stage
การแสดง โยโกยามะทีม A - Waiting Stage
การแสดง ทีม K สเตทที่ 7 - RESET
การแสดง ทีม K สเตทที่ 8 - Saishuu Bell ga Naru
เอ็นจีซี 3949

เอ็นจีซี 3949 เป็นดาราจักรชนิดก้นหอย อยู่ในกลุ่มดาวหมีใหญ่ มีความเชื่อกันว่าจะอยู่ที่ประมาณ 50 ล้านปีแสงห่างจากโลก
มหานวดารา.
มหานวดาราประเภทที่ 2 SN 2000db เป็นมหานวดาราเดียวที่ได้รับการสังเกตภายใน NGC 3949
สภาพแวดล้อม.
เอ็นจีซี 3949 อยู่ในสมาชิกของกลุ่ม M109 กลุ่มของดาราจักรที่อยู่ในกลุ่มดาวหมีใหญ่ที่อาจมีมากกว่า 50 ดาราจักร ดาราจักรที่สว่างที่สุดในกลุ่มคือดาราจักรชนิดก้นหอย M109
ฤทธิเดช ว.วรรณทวี

ฤทธิเดช ว.วรรณทวี หรือ ฤทธิเดช ท.เทพสุทิน ชื่อเล่น โอ๊ค เป็นนักมวยไทยชาวไทย ผู้ซึ่งเป็นหนึ่งในสามนักมวยไทยที่โปรโมเตอร์ชุ้น เกียรติเพชร ได้เสนอให้ใจสู้ ท.เทพสุทิน ผู้เป็นศิษย์เอกของสมรักษ์ คำสิงห์ เลือกต่อสู้ ทั้งนี้ ฤทธิเดชจัดเป็นนักมวยเอกที่มีชื่อเสียง และเคยสู้กับนักชกรุ่นพี่ที่มีฝีมือเก่งกาจอย่างสามเอ ไก่ย่างห้าดาวยิม มาแล้วครั้งหนึ่ง
ประวัติ.
วันที่ 27 กันยายน พ.ศ. 2551 ฤทธิเดชเข้าแข่งขันคู่เอกศึกจ้าวมวยไทย ที่เวทีมวยสยามอ้อมน้อย ซึ่งเขาเป็นฝ่ายแพ้คะแนนต่อรุ่งเพชร ว.รุ่งนิรันดร์ วันที่ 21 ธันวาคม ฤทธิเดชเข้าแข่งขันคู่เอกรายการศึกมวยไทย 7 สี โดยเป็นฝ่ายแพ้ต่ออินทรีขาว พี.เค.พี.ราชานนท์
วันที่ 14 มิถุนายน พ.ศ. 2552 ฤทธิเดชเข้าแข่งขันคู่เอกนำรายการศึกมวยไทย 7 สี ที่ซึ่งเขาเป็นฝ่ายชนะคะแนนหนึ่งจักรวาล ส.สุวรรณี วันที่ 11 ตุลาคม ฤทธิเดชเข้าแข่งขันคู่เอกรายการศึกมวยไทย 7 สี โดยได้พบกับรุ่งรัตน์ ต.พิทักษ์กลการ จากการแข่งขันครั้งดังกล่าว ฤทธิเดชเป็นฝ่ายชนะคะแนน
วันที่ 18 เมษายน พ.ศ. 2553 ฤทธิเดชเข้าแข่งขันคู่เอกรายการศึกมวยไทย 7 สี และเป็นฝ่ายชนะคะแนนรักเกียรติ เกียรติประภัสร์ วันที่ 27 มิถุนายน ฤทธิเดชเข้าแข่งขันคู่เอกรายการศึกมวยไทย 7 สี โดยเขาเป็นฝ่ายเสมอเสกสรร อ.ขวัญเมือง
วันที่ 22 เมษายน พ.ศ. 2554 ฤทธิเดชเข้าแข่งขันคู่เอกรายการศึกแสงมรกต โดยได้พบกับปิ่นสยาม ส.อำนวยศิริโชค วันที่ 26 มิถุนายน ฤทธิเดชเข้าแข่งขันคู่เอกศึกมวยไทย 7 สี และเป็นฝ่ายชนะคะแนนอดีตนักมวยไทยที่มีชื่อเสียงนามว่ารักเกียรติ เกียรติประภัสร์ ที่ซึ่งเป็นการแข่งหลังจากสึกจากการบวชในช่วงระยะเวลาราว 2 เดือน วันที่ 23 กันยายน ฤทธิเดชเข้าแข่งขันคู่เอกศึกเกียรติเพชร ณ เวทีมวยลุมพินี และเป็นฝ่ายชนะคะแนนกางเขนเหล็ก แป้งเย็นไอโอเดิมร์ ซึ่งเป็นผลงานที่ส่งผลให้ฤทธิเดชสร้างชื่อสู่การเป็นนักมวยเอกได้อีกครา วันที่ 9 ธันวาคม ฤทธิเดชเข้าแข่งขันรายการศึกเกียรติเพชร ณ เวทีมวยลุมพินี ซึ่งเขาได้พบกับนักชกรุ่นพี่ที่มีฝีมือเก่งกาจนามสามเอ ไก่ย่างห้าดาวยิม
วันที่ 1 เมษายน พ.ศ. 2555 ฤทธิเดชเข้าแข่งขันคู่เอกศึกมวยไทย 7 สี โดยได้พบกับฟ้าสั่ง ส.ตะวันรุ่ง ซึ่งในการแข่งขันครั้งนี้ ฤทธิเดชเป็นฝ่ายชนะน็อกยก 2 วันที่ 27 เมษายน ฤทธิเดชเข้าแข่งขันคู่เอกนำรายการศึกแสงมรกต ที่เวทีมวยลุมพินี โดยเป็นฝ่ายชนะคะแนนพรสวรรค์ ลูกพระบาท วันที่ 31 กรกฎาคม ฤทธิเดชได้รับเลือกเข้าร่วมแข่งขันรายการศึกพุ่มพันธุ์ม่วงการกุศล ที่เวทีมวยลุมพินี โดยได้พบกับคู่ชกอย่างเพชรพนมรุ้ง ว.สังข์ประไพ ซึ่งฤทธิเดชเป็นฝ่ายแพ้คะแนน ครั้งหนึ่ง วิรัตน์ วชิรรัตนวงศ์เคยมีแผนที่จะให้ฤทธิเดชเข้าแข่งขันรายการศึกลุมพินีแชมเปี้ยนเกริกไกร ในวันที่ 8 มิถุนายน โดยกำหนดให้ชกกับทอง ปุ๋ยดีนายดี แต่เนื่องด้วยฤทธิเดชไม่พร้อมชก อีกทั้งทองเองก็เข้าบวช ทางวิรัตน์ซึ่งเป็นผู้จัดจึงตัดสินใจให้เพชรบุญชู เอฟ.เอ.กรุ๊ป กับน้องโอ๋ ไก่ย่างห้าดาว เข้าชกแทน วันที่ 7 กันยายน ฤทธิเดชเข้าแข่งขันศึกลุมพินีแชมเปี้ยนเกริกไกร ที่เวทีมวยลุมพินี และเป็นฝ่ายชนะคะแนนพลังทิพย์ น.ศรีผึ้ง วันที่ 9 ตุลาคม ฤทธิเดชเข้าแข่งขันคู่รองรายการศึกเพชรยินดี ที่เวทีมวยลุมพินี โดยได้พบกับยอดขุนพล ศิษย์มนต์ชัย วันที่ 6 พฤศจิกายน ฤทธิเดชเข้าแข่งขันคู่เอกรายการศึกเกียรติเพชรการกุศล ที่เวทีมวยลุมพินี โดยได้พบกับโพธิ์แก้ว ฝนจางชลบุรี ซึ่งทั้งคู่ไม่เคยชกกันมาก่อน จากการแข่งขันครั้งดังกล่าว ฤทธิเดขเป็นฝ่ายแพ้คะแนน
วันที่ 24 ธันวาคม พ.ศ. 2555 ฤทธิเดชเป็นหนึ่งในนักมวยไทยผู้เข้าแข่งขันศึกวันสถาปนา 67 ปี เวทีราชดำเนิน โดยได้พบกับคู่ชกอย่างซุปเปอร์แบงค์ ม.รัตนบัณฑิต จากการแข่งขันครั้งดังกล่าว ฤทธิเดชเป็นฝ่ายแพ้คะแนน
บาร์ตูลูเมว ดีอัช

บาร์ตูลูเมว ดีอัช (ประมาณ 1451 – 29 พฤษภาคม ค.ศ. 1500) ขุนนางแห่งราชสำนักโปรตุเกส เป็นนักสำรวจชาวโปรตุเกส เขาแล่นเรือไปถึงแหลมใต้สุดของแอฟริกาในปี ค.ศ. 1488 เป็นชาวยุโรปคนแรกที่ทราบว่าทำสำเร็จ แล้วได้ตั้งชื่อว่า "แหลมพายุ"
บาร์ตูลูเมว ดีอัชเป็นอัศวินแห่งราชสำนัก และต้นหนเรือรบเซากริชตอเวา (นักบุญคริสโตเฟอร์) พระเจ้าจอห์นที่ 2 แห่งโปรตุเกสทรงแต่งตั้งให้เขานำคณะสำรวจแล่นรอบใต้สุดของทวีปแอฟริกาด้วยหวังจะพบเส้นทางการค้าสู่อินเดีย เมื่อวันที่ 10 ตุลาคม ค.ศ. 1487 เมื่อวันที่ 3 กุมภาพันธ์ ค.ศ. 1488 เขาแล่นเรืออ้อมแหลมกู๊ดโฮป และแล่นเรือต่อไปทางตะวันออก และเข้าเขตน่านน้ำที่ปัจจุบันคืออ่าวมอสเซล
การทุ่มตลาด

การทุ่มตลาด  ในทางเศรษฐศาสตร์ คือการกำหนดราคาเพื่อขจัดคู่แข่งขันรูปแบบหนึ่ง โดยเฉพาะอย่างยิ่งในบริบทการค้าระหว่างประเทศ การทุ่มตลาดเกิดขึ้นเมื่อผู้ผลิตส่งผลิตภัณฑ์ออกไปยังอีกประเทศหนึ่งที่ราคาต่ำกว่าราคาที่ตั้งในตลาดในประเทศ หรือในปริมาณที่ไม่สามารถอธิบายได้ในการแข่งขันตลาดตามปกติ
นิยามทางเทคนิคมาตรฐานของการทุ่มตลาด คือ การที่กำหนดราคาสินค้าชนิดหนึ่งในตลาดต่างประเทศต่ำกว่าราคาสินค้าชนิดเดียวกันที่ตั้งในตลาดในประเทศเพื่อการบริโภคของผู้ส่งออก มักเรียกว่า ขายน้อยกว่า "มูลค่าปกติ" ในการค้าระดับเดียวกันในทางการค้าปกติ ภายใต้ความตกลงองค์การการค้าโลก การทุ่มตลาดถูกประณาม (แต่ไม่ถูกห้าม) หากกระทำหรือคุกคามจะก่อความเสียหายอย่างสำคัญต่ออุตสาหกรรมในประเทศในประเทศผู้นำเข้า
คำว่า การทุ่มตลาด มีความหมายโดยนัยเชิงลบ เพาะผู้สนับสนุนตลาดแข่งขันมองการทุ่มตลาดว่าเป็นลัทธิคุ้มครองรูปแบบหนึ่ง ยิ่งไปกว่านั้น ผู้สนับสนุนกรรมกรและผู้ใช้แรงงานเชื่อว่า การปกป้องธุรกิจจากพฤติกรรมการขจัดการแข่งขัน เช่น การทุ่มตลาด ช่วยบรรเทาผลร้ายแรงบางประการของพฤติการณ์เช่นนั้นระหว่างเศรษฐกิจที่ขั้นการพัฒนาต่าง ๆ กัน
รัฐริโอเนโกร

ริโอเนโกร  เป็นรัฐในประเทศอาร์เจนตินา ทางตอนเหนือสุดของภูมิภาคปาตาโกเนีย มีรัฐเพื่อนบ้าน เริ่มจากทิศเหนือหมุนตามเข็มนาฬิกา ได้แก่ รัฐชูบุต รัฐเนวเกน รัฐเมนโดซา รัฐลาปัมปา และรัฐบัวโนสไอเรส ติดกับมหาสมุทรแอตแลนติกทางทิศตะวันออก มีเมืองหลวงคือเมืองบิเอดมา
อนุวัฒน์ นิวาตวงศ์

อนุวัฒน์ นิวาตวงศ์ ชื่อเล่น ปู (เกิดเมื่อวันที่ 28 กรกฎาคม พ.ศ. 2509) เป็นนักแสดงชายชาวไทย มีผลงานละครมาแล้วต่าง ๆ หลายเรื่อง สมรสกับนักแสดงหญิง ขวัญฤดี กลมกล่อม มีบุตรสาว 1 คน ชื่อ นัดดาภรณ์ นิวาตวงศ์ ชื่อเล่น หยดน้ำ เขามีพื้นฐานมาจากครอบครัวที่นับถือศาสนาคริสต์นิกายโรมันคาทอลิก แต่ส่วนตัวได้เปลี่ยนไปนับถือศาสนาพุทธ
ปาตาโกเนีย

ปาตาโกเนีย (Patagonia) เป็นภูมิภาคที่ตั้งอยู่ปลายใต้สุดของทวีปอเมริกาใต้ ครอบคลุมพื้นที่ในประเทศอาร์เจนตินาและชิลี ประกอบด้วยบริเวณทางใต้ของเทือกเขาแอนดีส ไปถึงทางตะวันตกเฉียงใต้ จนถึงมหาสมุทรแปซิฟิก และส่วนตะวันออกของเทือกเขา ไปถึงหุบเขาตามแม่น้ำโคโลราโด ไปทางใต้จนถึงเมืองการ์เมนเดปาตาโกเนส บริเวณมหาสมุทรแอตแลนติก ส่วนทางตะวันตกรวมถึงเมืองบัลดีเบียไปจนถึงกลุ่มเกาะเตียร์ราเดลฟวยโก
คำว่า ปาตาโกเนีย มาจากคำว่า ปาตากอน ("patagón") ใช้โดยเฟอร์ดินานด์ มาเจลลัน ในปี ค.ศ. 1520 เพื่ออธิบายถึงคนพื้นเมือง ในความหมายของคณะเดินทาง ที่มีลักษณะตัวใหญ่ เชื่อว่า ชาวปาตากอน หรือ เตอวยล์เช มีความสูงเฉลี่ย 180 ซม. (~5′11″) เมื่อเทียบกับชาวยุโรปขณะนั้นที่มีความสูง 155 ซม. (~5′1″)
ในอาร์เจนตินา ครอบคลุมพื้นที่ในจังหวัดเนวเกน จังหวัดรีโอเนโกร จังหวัดชูบุต จังหวัดซานตากรุซ รวมถึงกลุ่มเกาะเตียร์ราเดลฟวยโก และทางใต้สุดของจังหวัดบัวโนสไอเรส (ปาตาโกเนส) นอกจากนั้นยังรวมถึงจังหวัดลาปัมปา
ในชิลี ครอบคลุมบริเวณ บัลดีเบีย ยันกีอวย แคว้นไอย์เซน และแคว้นมากายาเนสและลาอันตาร์ตีกาชีเลนา รวมถึงฝั่งตะวันตกของเตียร์ราเดลฟวยโก และแหลมฮอร์น และจังหวัดปาเลนา ในแคว้นโลสลาโกส
ตัวชี้วัดของไมเออร์ส-บริกส์

การประเมินดัชนีวัดรูปแบบบุคลิกภาพโดยมายเออร์สและบริกส์  เป็นแบบประเมินทางจิตวิทยาที่ออกแบบมาเพื่อวัดความพึงใจ (preference) ว่าบุคคลรับรู้ข้อมูลและตัดสินใจอย่างไร#เปลี่ยนทาง ความพึงใจเหล่านี้ได้จากทฤษฎีรูปแบบบุคลิกภาพที่เสนอโดยคาร์ล กุสทัฟ ยุง และตีพิมพ์ครั้งแรกในหนังสือ "ประเภททางจิตวิทยา" ("Psychological Types") ของเขาในปี 1921 ยุงตั้งทฤษฎีว่า มีการทำหน้าที่ทางจิตวิทยาหลักสี่อย่างที่เราได้รับประสบการณ์จากโลก ได้แก่ การสัมผัส การรู้เอง การรู้สึกและการคิด ซึ่งการทำหน้าที่หนึ่งในสี่อย่างนี้จะโดดเด่นเป็นส่วนใหญ่ 
ผู้พัฒนาการประเมินบุคลิกภาพดั้งเดิม คือ แคทเธอริน คุก บริกส์ และบุตรี อิซาเบล บริกส์ ไมเออร์ส ทั้งสองได้ศึกษางานของคาร์ล ยุงอย่างกว้างขวาง และหันความสนใจในพฤติกรรมของมนุษย์มาเป็นอุทิศให้แก่การเปลี่ยนทฤษฎีประเภททางจิตวิทยามาใช้ภาคปฏิบัติ ทั้งสองเริ่มสร้างตัวชี้วัดระหว่างสงครามโลกครั้งที่สอง โดยเชื่อว่าความรู้ความโน้มเอียงทางบุคลิกภาพจะช่วยหญิงที่เข้าสู่กำลังแรงงานอุตสาหกรรมเป็นครั้งแรกระบุประเภทอาชีพยามสงครามที่จะ "สบายและมีประสิทธิภาพที่สุด"#เปลี่ยนทาง แบบสอบถามเริ่มต้นได้เติบโตเป็นตัวชี้วัดของไมเออร์ส-บริกส์ ซึ่งตีพิมพ์ครั้งแรกในปี 1962 MBTI เน้นประชากรปกติและให้ความสำคัญต่อคุณค่าของความแตกต่างที่เกิดตามธรรมชาติ โรเบิร์ต แคปแลน และเดนนิส แซกคุสโซ เชื่อว่า "ข้อสันนิษฐานเบื้องหลังของ MBTI คือ เราต่างมีความโน้มเอียงเฉพาะในทางที่เราวิเคราะห์ประสบการณ์ของเรา และความโน้มเอียงเหล่านี้ที่เป็นฐานแห่งความสนใจ ความต้องการ ค่านิยมและแรงจูงใจของเรา"#เปลี่ยนทาง
กำเนิดชีวิตจากสิ่งไร้ชีวิต

กำเนิดชีวิตจากสิ่งไร้ชีวิต  เป็นสมมติฐานเกี่ยวกับกระบวนการทางธรรมชาติเกี่ยวกับการกำเนิดของสิ่งมีชีวิตจากสิ่งไม่มีชีวิตบนโลก เช่น ปลาเกิดจากดินโคลนในแม่น้ำลำคลอง โดยสมมติฐานนี้ตั้งแต่สมัยอริสโตเติล ซึ่งฟรานเซสโก เรดิ และหลุยส์ ปาสเตอร์ ได้พิสูจน์ว่าสิ่งมีชีวิตไม่สามารถเกิดจากสิ่งไม่มีชีวิต สมมติฐานจึงไม่เป็นที่ยอมรับ
ประวัติ.
สมมติฐานกำเนิดชีวิตจากสิ่งไร้ชีวิตมีจุดเริ่มต้นจากสมมติฐานของนักปราชญ์หลายคน ได้แก่ ธาเลส, เซโนเฟน, อนาซากอรัส และอริสโตเติล ได้อธิบายไว้ว่าในทำนองเดียวกันว่า "ชีวิตเกิดจากสารอนินทรีย์" โดยเฉพาะอริสโตเติลที่ได้สั่งสอนและตีพิมพ์ในหนังสือ "On the Original of Animals" แต่สมมติฐานกลับถูกทิ้งไว้นาน จนในปี ค.ศ. 1955 บลูม ให้สมมติฐานกำเนิดชีวิตจากสิ่งไร้ชีวิตว่า "ชีวิตเริ่มแรกอาจเกิดขึ้นเองได้ แต่ปรากฏการณ์เช่นนี้จะเกิดขึ้นช่วงระยะสั้นมากเมื่อประมาณไม่น้อยกว่า 3 พันล้านปีมาแล้ว เนื่องจากในช่วงนั้นมีสภาวะที่อำนวยให้เกิดชีวิตจากสิ่งไม่มีชีวิตได้ เมือชีวิตเริ่มแรกเกิดขึ้นแล้วสภาพที่เหมาะสมที่จะอำนวยให้เกิดชีวิตนั้นเปลี่ยนไปไม่มีอีกต่อไป ชีวิตต่อ ๆ มาจึงเกิดมาจากวิวัฒนาการสืบทอดต่อกันมา ซึ่งไปสอดคล้องกับในปัจจุบันเป็นผลผลิตของชีวิตในอดีตโดยผ่านการคัดเลือกโดยธรรมชาติ" 
การทดลอง.
ในช่วงคริสต์ศตวรรษที่ 20 เริ่มมีการทดลองสมมติฐานนี้โดย ในปี ค.ศ. 1953 สแตนลีย์ มิลเลอร์ ได้ทำการทดลองเพื่อพิสูจน์แนวคิดของเอ ไอ โอพารินซึ่งมีข้อเสนอว่า "สิ่งมีชีวิตไม่สามารถเกิดขึ้นได้เองในช่วงเวลาสั้นๆ เพียงขั้นตอนเดียว แต่ต้องใช้เวลานานมากโดยกระบวนการวิวัฒนาการทางเคมีอย่างช้า ๆ เป็นการสังเคราะห์สารอินทรีย์จากโมเลกุลง่าย ๆ เป็นโมเลกุลที่ซับซ้อน" โดยมิลเลอร์นำขวดแก้วสองใบ ใบหนึ่งใส่น้ำเล็กน้อยเปรียบเสมือนมหาสมุทรในยุคดึกดำบรรพ์ อีกใบผสมแก๊สมีเทน แอมโมเนีย ไฮโดรเจนซัลไฟด์ จำลองบรรยากาศโลกยุคดึกดำบรรพ์ นำสายยางเชื่อมต่อทั้งสองขวด แล้วใช้ไฟฟ้าเร่งปฏิกิริยา สิ่งที่ได้คือสารอินทรีย์ ต่อมาในปี ค.ศ. 1957 ซิดนีย์ ดับเบิลยู ฟอกซ์ ทำการทดลองโดยเอากรดอมิโน (สารอินทรีย์) มาทำปฏิกิริยาเคมีรวมกัน ปรากฏว่า ได้สารตัวใหม่มีสภาพคล้ายโปรตีนในสัตว์ และในปี ค.ศ. 1961 เมลวิน คาลวิน ทำการทดลองคล้ายการทดลองของสแตนลีย์ มิลเลอร์ แต่ใช้รังสีแกมมาผ่านเข้าไปแทนกระแสไฟฟ้า ผลที่ได้เกิดสารประกอบทางเคมีหลายชนิดที่พบในสิ่งมีชีวิตปัจจุบันนอกจากนั้นยังได้สารประกอบที่ทำหน้าที่สะสมพลังงานในสิ่งมีชีวิตอีกด้วย คาลวินจึงสรุปความเห็นว่า "สารอินทรีย์และสิ่งมีชีวิต อาจเกิดจากสารอนินทรีย์ได้ ถ้ามีพลังงานและสิ่งแวดล้อมที่เหมาะสม"
สเตท เอ็กซ์เพรส

สเตท เอ็กซ์เพรส เป็นวงดนตรีแนวป๊อปร็อก,สตริงคอมโบ จาก นิธิทัศน์ โปรโมชั่น เกิดจากการรวมตัวกันของชายหนุ่มที่รักในเสียงดนตรีทั้งหมด 7 คนโดยสตูดิโออัลบั้มชุดแรกของทางวงออกวางแผงในปี 2527 ในชื่อชุดว่า รถด่วน1 (จะหาใครเหมือนเธอ)
โดยเพลงดังในอัลบั้มนี้ได้แก่ นางพญากับคนป่า จากเสียงร้องของ หน่อย ศุภชาติ คล่องอาษา มือคีย์บอร์ด มือแซ็ก และนักร้องนำของวง ตรองดูชิ จากเสียงร้องของ นันทพงศ์ ทศพร น้องชายแท้ ๆ ของ อ๊อด โอภาส มือเบสและนักร้องนำของวงซึ่งเขาก็ได้แสดงเป็นพระเอกในมิวสิกวิดีโอเพลงนี้ด้วย
ในปี พ.ศ. 2529 ทางวงได้ออกสตูดิโออัลบั้มชุดที่ 2 ซึ่งเป็นชุดสุดท้ายของทางวงในชื่อชุด รถด่วน2 (เข้าใจ มั่นใจ สะใจ)
โดยมีเพลงดังได้แก่ ฉันเข้าใจ จากเสียงร้องของ พรชัย กิมอารีย์ มือกีตาร์และนักร้องนำของวงซึ่งได้แสดงเป็นพระเอกมิวสิคในเพลงนี้ด้วย
ในปี พ.ศ. 2533–34 ทางวงได้ออกอัลบั้มพิเศษทั้งหมด 3 ชุดได้แก่ สเตท เอ็กซ์เพรส ซูเปอร์ฮิต 1–2 สเตท เอ็กซ์เพรส ซูเปอร์บูม ภาษาอังกฤษ และ ซูเปอร์บูม ภาษาไทย กับต้นสังกัดอย่าง นิธิทัศน์ หลังจากนั้นก็หมดสัญญากับทางค่ายนิธิทัศน์ จากนั้นจึงได้เล่นดนตรีกลางคืนจนถึงราวปี 2540 ก็ได้มีการเปลี่ยนแปลงสมาชิกภายในวงจนกระทั่งเหลือสมาชิกดั้งเดิม 2 คนคือ หมู ชูชาติ ทองประดิษฐ์ มือคีย์บอร์ดและนักร้องนำ กับมือกีตาร์อีก 1 คน ซึ่งทั้ง 2 ได้ตัดสินใจยุบวงในที่สุด
เจ้าของ.
บริษัท นิธิทัศน์ โปรโมชั่น จำกัด
ที่ปรึกษา.
ชุด จะหาใครเหมือนเธอ
ชุด เข้าใจ มั่นใจ สะใจ 
ชุด ซูเปอร์ฮิต1/2
การทดสอบรินเน

การทดสอบรินเนเป็นการตรวจการได้ยินอย่างง่ายวิธีหนึ่ง เพื่อเปรียบเทียบความสามารถในการได้ยินเสียงผ่านการอากาศเทียบกับการได้ยินเสียงผ่านกระดูกกกหู จึงสามารถคัดกรองผู้ที่มีภาวะสูญเสียการได้ยินจากการนำเสียงได้อย่างง่ายและรวดเร็ว
การทดสอบรินเนควรตรวจควบคู่กับการทดสอบเวเบอร์ด้วยเสมอ ซึ่งจะตรวจหาภาวะสูญเสียการได้ยินจากระบบประสาทได้
การทดสอบรินเนได้ชื่อตามแพทย์โรคหูชาวเยอรมัน Heinrich Adolf Rinne (1819-1868)
มามูดซู

มามูดซู  เป็นเมืองหลวงของมายอต ซึ่งเป็นดินแดนโพ้นทะเลของประเทศฝรั่งเศส มีพื้นที่ 41.94 ตารางกิโลเมตร มีประชากร 53,022 คน
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
มาตา-อูตู

มาตา-อูตู  เป็นเมืองหลวงของวอลิสและฟูตูนาซึ่งเป็นอาณานิคมโพ้นทะเลของฝรั่งเศส เมืองนี้ตั้งอยู่ในเขตฮาเฮกบนเกาะวอลิส มีประชากร 1,191 คน (จากการสำมะโนประชากรปี ค.ศ. 2003)
ฮาร์ดแวร์คอมพิวเตอร์

ส่วนอุปกรณ์, คอมพิวเตอร์ฮาร์ดแวร์ หรือ ฮาร์ดแวร์คอมพิวเตอร์  หรือเรียกย่อว่า ฮาร์ดแวร์  เป็นชุดขององค์ประกอบต่าง ๆ ที่ประกอบรวมกันเป็นระบบคอมพิวเตอร์ ฮาร์ดแวร์คอมพิวเตอร์เป็นส่วนประกอบกายภาพ เช่น จอภาพ เมาส์ คีย์บอร์ด แหล่งเก็บข้อมูลคอมพิวเตอร์ ฮาร์ดดิสก์ การ์ดจอ การ์ดเสียง หน่วยความจำ (RAM) แผงวงจรหลัก เป็นต้น ทั้งหมดเป็นวัตถุที่จับต้องได้ ในทางกลับกัน ซอฟต์แวร์ คือชุดคำสั่งที่สามารถจัดเก็บและทำงานด้วยฮาร์ดแวร์
ซอฟต์แวร์เป็นชุดของคำสั่งที่เครื่องอ่านได้ใด ๆ ที่กำหนดการทำงานคำสั่งต่าง ๆ ของหน่วยประมวลผล ฮาร์ดแวร์และซอฟต์แวร์ รวมกันได้เป็นระบบคอมพิวเตอร์พร้อมใช้งาน
ความจริง ขอบเขตที่แบ่งระหว่างฮาร์ดแวร์และซอฟต์แวร์ ไม่ได้ชัดเจน เพราะระหว่างกลางอาจจะมีเฟิร์มแวร์ ซึ่งเป็นซอฟต์แวร์ที่สร้างมาโดยเฉพาะ เพื่อฝังไว้ในฮาร์ดแวร์อยู่ด้วย โดยที่ผู้ใช้ทั่วไป ไม่จำเป็นต้องกังวลกับเฟิร์มแวร์เหล่านี้ เพราะเป็นส่วนที่โปรแกรมเมอร์ และวิศวกรคอมพิวเตอร์ เป็นผู้ดูแล
ประวัติ.
อุปกรณ์คอมพิวเตอร์ยุคแรก ๆ ที่มีความซับซ้อนมากกว่าลูกคิดโบราณ มีมาตั้งแต่ศตวรรษที่สิบเจ็ด นักคณิตศาสตร์ชาวฝรั่งเศส แบลซ ปัสกาล ได้ออกแบบอุปกรณ์ที่ใช้เฟืองซึ่งสามารถบวกและลบได้ โดยขายได้ประมาณ 50 รุ่น Stepped reckoner ถูกประดิษฐ์ขึ้นโดย Gottfried Leibniz ในปี 1676 ซึ่งสามารถหารและคูณได้เช่นกัน เนื่องจากข้อจำกัดของการประดิษฐ์ร่วมสมัยและข้อบกพร่องในการออกแบบ reckoner ของ Leibniz จึงไม่ค่อยใช้งานได้จริง แต่อุปกรณ์ที่คล้ายคลึงกัน (Leibniz wheel) ยังคงใช้งานต่อไปจนถึงทศวรรษ 1970 ในศตวรรษที่ 19 ชาวอังกฤษ ชาลส์ แบบบิจ ได้ประดิษฐ์เครื่องจักรที่แตกต่างกัน ซึ่งเป็นอุปกรณ์เชิงกลในการคำนวณพหุนามสำหรับวัตถุประสงค์ทางดาราศาสตร์ แบบบิจ ยังออกแบบคอมพิวเตอร์เอนกประสงค์ที่ไม่เคยสร้างขึ้น การออกแบบส่วนใหญ่ถูกรวมเข้ากับคอมพิวเตอร์รุ่นแรก ๆ บัตรเจาะรูสำหรับอินพุตและเอาต์พุต หน่วยความจำ หน่วยคำนวณที่คล้ายคลึงกับหน่วยประมวลผลกลาง และแม้แต่ภาษาโปรแกรมดั้งเดิมที่คล้ายกับภาษาแอสเซมบลี
ชำนาญ ยุวบูรณ์

ชำนาญ ยุวบูรณ์ (20 ตุลาคม พ.ศ. 2457 - 1 กรกฎาคม พ.ศ. 2558) เป็นอดีตผู้ว่าราชการกรุงเทพมหานครคนแรก (ขณะนั้นใช้ชื่อว่า นายกเทศมนตรีนครกรุงเทพ) ซึ่งมาจากการแต่งตั้งโดยกระทรวงมหาดไทย ก่อนเกิดเหตุการณ์ 14 ตุลา ก่อนที่จะมีการเปลี่ยนแปลงมาใช้ระบบการเลือกตั้งโดยตรงจากประชาชนในปีพ.ศ. 2518
ประวัติ.
ชำนาญ ยุวบูรณ์ เกิดวันที่ 20 ตุลาคม พ.ศ. 2457 ที่อำเภอสามโก้ จังหวัดอ่างทอง เข้าศึกษาระดับชั้นมัธยมศึกษาที่โรงเรียนวัดราชาธิวาสและโรงเรียนวัดสุทธิวราราม 
ภายหลังได้เข้าศึกษาต่อในชั้นปีที่ 1 คณะรัฐศาสตร์ จุฬาลงกรณ์มหาวิทยาลัย รุ่นแพแตก (พ.ศ. 2475-2476) กล่าวคือคณะถูกยุบระหว่างมีการเรียนการสอน จึงต้องโอนไปศึกษาต่อที่มหาวิทยาลัยธรรมศาสตร์และการเมือง จนสำเร็จการศึกษาตั้งแต่ระดับปริญญาตรีจนถึงปริญญาเอก โดยเป็นผู้สำเร็จการศึกษาระดับดุษฎีบัณฑิตสาขารัฐศาสตร์คนแรกของมหาวิทยาลัยในประเทศไทย นอกจากนี้ ท่านยังได้รับวุฒิการศึกษาขั้นสูงด้านกฎหมายปกครอง และปริญญาเอก Docteur en Droit de L’Université จากมหาวิทยาลัยปารีส ประเทศฝรั่งเศส
เคยดำรงตำแหน่งอธิบดีกรมการปกครอง นายกสมาคมธรรมศาสตร์ ในพระบรมราชูปถัมภ์ และประธานบริหารบรษัท สามพราน ริเวอร์ไซด์ (สวนสามพราน) จำกัด รวมถึงเคยตั้งพรรคการเมืองขึ้นในปีพ.ศ. 2514 ชื่อว่าพรรคท้องถิ่นก้าวหน้า
ชีวิตครอบครัวสมรสกับ คุณหญิงวลี ยุวบูรณ์ มีบุตรธิดา 8 คน
ชำนาญ ยุวบูรณ์ ถึงแก่อนิจกรรมเมื่อวันที่ 1 กรกฎาคม พ.ศ. 2558 ด้วยโรคชรา สิริอายุได้ 100 ปี 8 เดือน มีพิธีพระราชทานเพลิงศพเมื่อวันที่ 21 กรกฎาคม พ.ศ. 2558 ณ วัดมกุฏกษัตริยารามราชวรวิหาร
เครื่องราชอิสริยาภรณ์.
ชำนาญ ยุวบูรณ์ ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
เมซีเย 106

เมซีเย 106 (รู้จักกันดีในชื่อ NGC 4258) เป็นดาราจักรชนิดก้นหอย ในกลุ่มดาวสุนัขล่าเนื้อ ค้นพบ โดย Pierre Méchain ในปี ค.ศ. 1781 อยู่ห่างประมาณ 22-25 ล้านปีแสงออกไปจากโลก และยังเป็นดาราจักรชนิดเซย์เฟิร์ตที่ 2 ซึ่งหมายความว่าเนื่องจากรังสีเอกซ์และรังสีที่ผิดปกติเส้นที่ตรวจพบ ได้เป็นที่น่าสงสัยว่าเป็นส่วนหนึ่งของดาราจักรตกหลุมเข้าไปในหลุมดำมวลยวดยิ่งในใจกลาง NGC 4217 เป็นดาราจักรคู่หูที่เป็นไปได้ของเมซีเย 106
สกริลเลกซ์

ซอนนี จอห์น มัวร์  หรือเป็นที่รู้จักกันดีในชื่อ สกริลเลกซ์ (Skrillex) เป็นนักดนตรีอิเล็กทรอนิกส์และนักร้องนักแต่งเพลงชาวอเมริกัน เติบโตในตะวันออกเฉียงเหนือของลอสแอนเจลิส และ ทางเหนือของแคลิฟอร์เนีย มัวร์ได้เข้าร่วมวง โพสต์-ฮาร์ดคอร์อเมริกัน From First to Last เป็นนักร้องนำในปี 2004 และบันทึกเสียงไว้สองอัลบั้ม กับวง ("Dear Diary, My Teen Angst Has a Body Count" ในปี 2004, และ "Heroine" ในปี 2006) ก่อนร่ำลาจากวงไปเป็นอาชีพศิลปินเดี่ยวในปี 2007 เขาเริ่มออกทัวร์เป็นศิลปินเดี่ยวครั้งแรกของเขา ในปลายปี 2007 หลังจาก มัวร์ได้เข้าร่วมในทัวร์คอนเสิร์ต Alternative Press Tour เพื่อสนับสนุนวงดนตรีอื่นเช่น All Time Low และ The Rocket Summer และรวมทั้งการปรากฏตัวของเขาในปกแมกกาซีนของ "Alternative Press"'
หลังจากที่ปล่อย อีพี "Gypsyhook" ในปี 2009 มัวร์ได้วางแผ่นจะบันทึกสตูดิโออัลบั้มแรกของเขาในชื่อ "Bells" กับโปรดิวเซอร์ โนอาห์ เซน อย่างไรก็ตาม เขาหยุดการผลิตอัลบั้มและเริ่มปฏิบัติในภายใต้ชื่อ Skrillex หลังจากที่ปล่อยอีพี "My Name is Skrillex" สำหรับการดาวน์โหลดฟรี ในเพจมายสเปซอย่างเป็นทางการของเขา เขาได้จำหน่ายอีพี "Scary Monsters and Nice Sprites" ในปลายปี 2010 และ "More Monsters and Sprites" ในกลางปี 2011 ทั้งสองอีพีได้กลายเป็นความสำเร็จในเชิงพาณิชย์ในระดับพอควร เมื่อ 30 พฤศจิกายน 30 ปี 2011 เขาได้รับการเสนอชื่อเข้าชิงทั้งหมดห้ารางวัลแกรมมี ในรางวัลแกรมมี ครั้งที่ 54 รวมทั้งศิลปินหน้าใหม่ยอดเยี่ยม และ ได้สาม: อัลบั้มแดนซ์/อิเล็กทรอนิกายอดเยี่ยม (Best Dance/Electronica Album) บันทึกเสียงเพลงแดนซ์ยอดเยี่ยม (Best Dance Recording) และ บันทึกการริมิกซ์ยอดเยี่ยมที่ไม่ใช่คลาสสิก (Best Remixed Recording, Non-Classical) เมื่อ 5 ธันวาคม ปี 2011 BBC ได้ประกาศว่าเขาได้รับการเสนอชื่อเข้าชิงจากการได้รับคะแนนเสียงของ ซาวด์ออฟ 2012 (Sound of 2012) เมื่อ 12 ธันวาคม 2011 เขายังมีชื่อใน ศิลปินอิเล็กทรอนิกส์แดนซ์แห่งปี (Electronic Dance Music Artist of the Year) ของ MTV
คะแนนแอพการ์

คะแนนแอพการ์  ถูกคิดขึ้นเมื่อ 1952 โดย พญ. เวอร์จิเนีย แอพการ์ เพื่อใช้เป็นเครื่องมือที่ใช้เปรียบเทียบซ้ำได้ในการประเมินสุขภาพของทารกแรกเกิดโดยทำได้อย่างรวดเร็วและทันที โดยแอพการ์เป็นวิสัญญีแพทย์ คิดระบบให้คะแนนนี้ขึ้นมาเพื่อประเมินผลของการใช้ยาระงับความรู้สึกทางสูติศาสตร์ที่มีต่อทารก
คะแนนแอพการ์ได้จากการประเมินลักษณะของทารกแรกเกิดจำนวน 5 ด้าน แต่ละด้านมีคะแนนตั้งแต่ 0-2 ดังนั้นคะแนนแอพการ์จึงมีตั้งแต่ต่ำสุด 0 ถึงสูงสุด 10
แลนซ์ เคด และเทรเวอร์ เมอร์ด็อก

แลนซ์ เคด และเทรเวอร์ เมอร์ด็อก  เป็นแทคทีมมวยปล้ำอาชีพ ทั้งคู่เซ็นสัญญาให้กับในสมาคม เวิลด์เรสต์ลิงเอ็นเตอร์เทนเมนต์ (WWE) ที่ประกอบด้วยสองสมาชิก แลนซ์ เคด และ เทรเวอร์ เมอร์ด็อก ในปี 2005 พวกเขาสามารถเอาชนะThe Hurricane and Rosey เป็นแชมป์โลกแทคทีมสมัยแรก ในปี 2007 ก็สามารถเอาชนะฮาร์ดี บอยซ์เป็นแชมป์โลกแทคทีมสมัยที่สองและชนะพอล ลอนดอน และไบรอัน เคนดิกเป็นสมัยที่สาม ปัจจุบันได้ลาออกจาก WWE เป็นที่เรียบร้อยแล้ว
ไพโรจน์ โล่ห์สุนทร

ไพโรจน์ โล่ห์สุนทร (เกิด 21 ธันวาคม พ.ศ. 2479) อดีตรัฐมนตรีช่วยว่าการกระทรวงศึกษาธิการ ในรัฐบาลชวน หลีกภัย อดีตรัฐมนตรีช่วยว่าการกระทรวงมหาดไทย ในรัฐบาล พลเอกชวลิต ยงใจยุทธ และในรัฐบาลชวน หลีกภัย และอดีตสมาชิกสภาผู้แทนราษฎรจังหวัดลำปาง 8 สมัย
ประวัติ.
ไพโรจน์ โล่สุนทร เกิดมื่อวันที่ 21 ธันวาคม พ.ศ. 2479 เป็นบุตรของนายชัย กับนางทองหยิบ โล่ห์สุนทร สำเร็จการศึกษา รัฐศาสตรบัณฑิต จากมหาวิทยาลัยรามคำแหง สมรสกับนางรำไพ มีบุตร 5 คน คือ นางสาวตวงรัตน์ โล่ห์สุนทร นางสาวศรินทร โล่ห์สุนทร นายกิตติกร โล่ห์สุนทร นางสาวณฐาพร โล่ห์สุนทร และนายธนาธร โล่ห์สุนทร ซึ่งในจำนวนนี้มีบุตรถึง 3 คน เคยได้รับเลือกตั้งเป็นสมาชิกสภาผู้แทนราษฎร
ตำแหน่งทางการเมือง.
นายไพโรจน์ โล่ห์สุนทร ได้รับเลือกตั้งเป็นสมาชิกสภาผู้แทนราษฎรจังหวัดลำปาง ครั้งแรกในการเลือกตั้ง พ.ศ. 2531 สังกัดพรรคเอกภาพ ต่อมาเปลี่ยนชื่อพรรคเป็นพรรคสามัคคีธรรม นำโดยนายณรงค์ วงศ์วรรณ หัวหน้าพรรค กระทั่งในการเลือกตั้งเดือนกันยายน พ.ศ. 2535 จึงย้ายมาสังกัดพรรคชาติพัฒนา และได้รับแต่งตั้งเป็นรัฐมนตรีช่วยว่าการกระทรวงมหาดไทย ในรัฐบาลนายชวน หลีกภัย ในปี พ.ศ. 2537 และในรัฐบาลพลเอกชวลิต ยงใจยุทธ ในปี พ.ศ. 2539 จากนั้นได้รับแต่งตั้งเป็นรัฐมนตรีช่วยว่าการกระทรวงศึกษาธิการ ในรัฐบาลนายชวน หลีกภัยอีกครั้ง ในปี พ.ศ. 2541
ในปี พ.ศ. 2544 ได้เข้าร่วมกับพรรคไทยรักไทย และได้รับเลือกตั้งอีกสมัย กระทั่งถูกตัดสิทธิทางการเมืองเนื่องจากเป็นกรรมการบริหารพรรค
ในปี พ.ศ. 2562 ได้รับเลือกตั้ง เป็น ส.ส. สมัยที่ 8 ในสังกัดพรรคเพื่อไทย และเป็น ส.ส. เขตที่อายุมากที่สุดที่ได้รับเลือกตั้ง คือ 82 ปี
นิรโทษกรรม (กฎหมายอาญา)

นิรโทษกรรม  ในกฎหมายอาญา หมายถึง "การลบล้างการกระทำความผิดอาญาที่บุคคลได้กระทำมาแล้ว โดยมีกฎหมายที่ออกภายหลังการกระทำผิดกำหนดให้การกระทำนั้นไม่เป็นความผิด และให้ผู้ที่ได้กระทำการนั้นพ้นจากการเป็นผู้กระทำความผิด" นิรโทษกรรมเป็นยิ่งกว่าการอภัยโทษ เพราะกฎหมายถือว่าผู้นั้นไม่เคยกระทำผิดมาก่อน 
ทางการอาจประกาศนิรโทษกรรมให้เมื่อตัดสินใจว่า การนำพลเมืองมาอยู่ใต้กฎหมายสำคัญกว่าลงโทษจากการละเมิดในอดีต นิรโทษกรรมหลังสงครามช่วยยุติความขัดแย้ง ขณะที่กฎหมายต่อต้านกบฏ การปลุกปั่นให้ขัดขืนอำนาจปกครอง ฯลฯ ยังคงไว้เพื่อขัดขวางผู้ทรยศในอนาคตระหว่างความขัดแย้งในอนาคต แต่นิรโทษกรรมสร้างสำนึกให้อภัยผู้ละเมิดในอดีต หลังข้าศึกไม่หลงเหลือแล้วซึ่งได้ดึงดูดการสนับสนุนของพวกเขา แต่อีกจำนวนมากยังหลบหนีจากทางการ ข้อดีของการใช้นิรโทษกรรมยังอาจรวมการหลีกเลี่ยงการฟ้องคดีอาญาราคาแพง โดยเฉพาะอย่างยิ่งเมื่อมีผู้ละเมิดจำนวนมากเข้ามาเกี่ยวข้อง กระตุ้นให้ผู้ที่หลบหนีทางการกลับมาปรากฏตัว และกระตุ้นการปรองดองระหว่างผู้ละเมิดกับสังคม
พินิจ จันทรสุรินทร์

พินิจ จันทรสุรินทร์ (เกิด 22 เมษายน พ.ศ. 2480) อดีตรัฐมนตรีว่าการกระทรวงเกษตรและสหกรณ์ ในรัฐบาลพลเอกสุจินดา คราประยูร อดีตรัฐมนตรีช่วยว่าการกระทรวงมหาดไทย ในรัฐบาลพลเอกชาติชาย ชุณหะวัณ และเป็นอดีตสมาชิกสภาผู้แทนราษฎรจังหวัดลำปางหลายสมัย
ประวัติ.
พินิจ จันทรสุรินทร์ เกิดมื่อวันที่ 22 เมษายน พ.ศ. 2480 เป็นบุตรของนายนิคม กับนางจันทร์คำ จันทรสุรินทร์สำเร็จการศึกษา ระดับปริญญาตรี ด้านการจัดการโรงแรม จาก มหาวิทยาลัยคอร์แนล และสำเร็จการศึกษา ระดับปริญญาเอก ด้านการเมืองการปกครอง จาก มหาวิทยาลัยการจัดการและเทคโนโลยีอีสเทิร์น สมรสกับนางจุไรรัตน์ จันทรสุรินทร์ มีบุตร 4 คน คือ นายชวนิต จันทรสุรินทร์ นายอิทธิรัตน์ จันทรสุรินทร์ นายจรัสฤทธิ์ จันทรสุรินทร์ และดร.พิสุทธิ์ จันทรสุรินทร์ ซึ่งในจำนวนนี้มีบุตรถึง 2 คน ได้รับเลือกตั้งเป็นสมาชิกสภาผู้แทนราษฎรจังหวัดลำปางคือนายจรัสฤทธิ์ และนายอิทธิรัตน์ บุตรอีก 1 คนได้รับเลือกเป็นสมาชิกสภาจังหวัดในจังหวัดลำปางคือดร.พิสุทธิ์
งานการเมือง.
ดร.พินิจ จันทรสุรินทร์ ได้รับเลือกตั้งเป็นสมาชิกสภาผู้แทนราษฎรจังหวัดลำปางครั้งแรกในการเลือกตั้ง พ.ศ. 2518 สังกัดพรรคธรรมสังคม แต่ในสมัยต่อมา พ.ศ. 2519 สอบตก และได้รับเลือกกลับเข้ามาในสภาผู้แทนราษฎรอีกครั้ง ในการเลือกตั้ง พ.ศ. 2522 สังกัดพรรคชาติประชาชน และย้ายมาสังกัดพรรคกิจสังคม ในปี พ.ศ. 2526 นายพินิจได้รับเลือกตั้งทุกสมัย ตั้งแต่การเลือกตั้ง พ.ศ. 2522 ถึงปี พ.ศ. 2548 ในสังกัดพรรคต่างๆ อาทิ พรรคสหประชาธิปไตย พรรคเอกภาพ พรรคสามัคคีธรรม พรรคชาติไทย พรรคชาติพัฒนา พรรคไทยรักไทย โดยไม่เคยสอบตกเลย
ในปี พ.ศ. 2523 เขาและคณะรวม 42 คน ยื่นคำร้องต่อคณะตุลาการรัฐธรรมนูญ ขอให้วินิจฉัยว่านายบรรหาร ศิลปอาชา ขาดคุณสมบัติการเป็นรัฐมนตรี เนื่องจากมีบิดาเป็นคนต่างด้าว และสำเร็จการศึกษาต่ำกว่ามัธยมศึกษาตอนปลาย แต่คณะตุลาการรัฐธรรมนูญ มีมติให้ยกคำร้องดังกล่าว
ในปี พ.ศ. 2533 นายพินิจ จันทรสุรินทร์ ได้รับแต่งตั้งเป็นรัฐมนตรีช่วยว่าการกระทรวงมหาดไทย ในรัฐบาลของพลเอก ชาติชาย ชุณหะวัณ และในปี พ.ศ. 2535 ได้รับแต่งตั้งเป็นรัฐมนตรีว่าการกระทรวงเกษตรและสหกรณ์ ในรัฐบาลของพลเอก สุจินดา คราประยูร
ในปี พ.ศ. 2544 ได้เข้าร่วมกับพรรคไทยรักไทย ของพันตำรวจโททักษิณ ชินวัตร และได้รับเลือกตั้งอีก 2 สมัย กระทั่งถูกตัดสิทธิทางการเมืองเนื่องจากเป็นกรรมการบริหารพรรค
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 18 แต่ไม่ได้รับเลือกตั้ง เนื่องจากพรรคเพื่อไทยมีจำนวนสมาชิกสภาผู้แทนราษฎรมากกว่าจำนวนสมาชิกสภาผู้แทนราษฎรพึงมีตามที่กำหนดไว้ในรัฐธรรมนูญ
พินิจ จันทรสุรินทร์ กลับมามีบทบาททางการเมืองอีกครั้งหลังการเสียชีวิตของอิทธิรัตน์ จันทรสุรินทร์ ส.ส.จังหวัดลำปาง พรรคเพื่อไทย บุตรชาย โดยนายพินิจได้รับการกำหนดตัวบุคคลจากพรรคเพื่อไทยให้ลงสมัครรับเลือกตั้งซ่อม แต่เมื่อถึงวันสุดท้ายของการรับสมัครปรากฏว่านายพินิจ ไม่ได้ยื่นสมัครแต่อย่างใด
และในการเลือกตั้งปี พ.ศ. 2566 ได้กลับมาลงสมัครรับเลือกตั้งเป็นสมาชิกสภาผู้แทนราษฎรจังหวัดลำปาง เขตเลือกตั้งที่ 4 อีกครั้ง แทนนายอิทธิรัตน์ จันทรสุรินทร์ที่ถึงแก่อนิจกรรม แต่แพ้ให้กับผู้สมัครจากพรรคก้าวไกล
หมึกสายมหัศจรรย์

หมึกสายมหัศจรรย์ (ชื่อวิทยาศาสตร์: "Wunderpus photogenicus" /วาน-เดอร์-ปุส, โฟ-โต-จี-นิ-คัส/) เป็นหมึกสายชนิดหนึ่ง เป็นเพียงชนิดเดียวเท่านั้นที่อยู่ในสกุล "Wunderpus"
หมึกสายมหัศจรรย์ มีความยาวโตเต็มที่ประมาณ 60 เซนติเมตร (2 ฟุต) มีลำตัวเป็นสีขาวสลับลายปล้องสีน้ำตาลตลอดทั้งตัว กระจายพันธุ์อยู่ทางทะเลแถบช่องแคบแลมเบห์ ทางตอนเหนือของเกาะซูลาเวซี ในอินโดนีเซีย และยังพบได้ที่บาหลี จนถึงฟิลิปปินส์ และทางตะวันออกของวานูอาตู ได้ชื่อว่าเป็นหมึกสายมหัศจรรย์ตรงที่สามารถเปลี่ยนสีและลวดลายตัวเองได้อย่างเร็วมาก ทั้งนี้เพราะเซลล์ใต้ผิวหนังโครมาโตฟอร์ที่ยืดหดตัวอย่างรวดเร็ว
หมึกสายมหัศจจรย์ เป็นหมึกที่มีน้ำลายที่เป็นพิษ ออกหากินในเวลากลางคืน ปกติจะคืบคลานไปตามพื้นทรายใต้ทะเล เมื่อเข้าใกล้เหยื่อจะแผ่พังผืดระหว่างหนวดทั้ง 8 เส้นออกเพื่อให้ตัวแลดูใหญ่ขึ้น และตะครุบเหยื่อก่อนจะกัดกินด้วยจะงอยปากที่แหลมคมใต้ส่วนหัว
โดยที่หมึกสายมหัศจรรย์ ถูกเลียนแบบโดยหมึกพรางตัว ซึ่งเป็นหมึกสายอีกชนิดหนึ่งที่พบในทะเลแถบเดียวกัน ซึ่งทั้ง 2 ชนิดนี้มีลักษณะภายนอกที่คล้ายคลึงกันมาก แต่จะแตกต่างกันที่หมึกสายมหัศจรรย์จะมีสีที่อ่อนกว่า แต่มีลวดลายตามลำตัวมากกว่า
บี-มิกซ์

บี-มิกซ์  กลุ่มศิลปินชายชาวไทย ค่าย อาร์เอส ประกอบด้วยสมาชิก 4 คนได้แก่ มิ้นท์ - เปรมินทร์ วงศ์เบี้ยสัจจ์, ต๊ะ - พัฒนศักดิ์ พงษ์พันธุ์, โก้ - จตุโชค วิริยะพงศ์ชัย และด็อจ - พันธุ์ธวัช บูลย์เวช มีผลงานในช่วงปี พ.ศ. 2546 จนถึง พ.ศ. 2548 
หลังจากที่ยุบวงไป ปัจจุบันในปี พ.ศ. 2560 บี-มิกซ์ ได้กลับมารวมตัวกันออกซิงเกิ้ลในรอบ 12 ปี อีกครั้ง ภายใต้สังกัดใหม่ "เดโมแล็บ (DEMOLAB)" โดยผู้ก่อตั้ง ณรงค์ศักดิ์ ศรีบรรฎาศักดิ์วัชรากรณ์ (เอฟู) กับซิงเกิลที่มีชื่อว่า "ฉันมันแค่แฟนเก่า (Ex Soul)" (ปล่อยเพลงวันที่ 23 พ.ย. 60) และเปลี่ยนชื่อวงเป็น "ต๊ะ มิ้นท์ ด็อจ โก้ (TMDG)"
ชีวิตส่วนตัว.
ปัจจุบัน โก้ ได้ผันตัวเข้าสู่วงการฟุตบอลอย่างเต็มตัว ซึ่งเคยเป็นผู้จัดการทีมให้กับ สโมสรกีฬาราชประชา และได้เปิดร้านอาหารประเภทยำ ในชื่อ แซ่บป่ะล่ะ ปัจจุบันมีครอบครัวแล้ว ต๊ะ หันมาเป็นนักแสดงและพิธีกร มิ้นท์ กับ ด็อจ ผันตัวทำธุรกิจของตัวเองและมีครอบครัวแล้วเช่นเดียวกัน
ไก่ป่าลังกา

ไก่ป่าลังกา หรือ ไก่ป่าศรีลังกา หรือ ไก่ป่าซีลอน ชื่อวิทยาศาสตร์: "Gallus lafayetii") เป็นไก่ป่าชนิดหนึ่ง
ไก่ป่าลังกา นับเป็นไก่ป่าชนิดที่ใกล้เคียงกับไก่ป่า ("G. gallus") ที่พบในภูมิภาคเอเชียตะวันออกเฉียงใต้มากที่สุด มีลักษณะเด่น คือ ตัวผู้มีสีแดงแทบทั้งตัว หน้าอกและใต้ท้องเป็นสีแดง แตกต่างจากไก่ป่าที่หน้าอกและใต้ท้องเป็นสีดำ ปลายปีกและหางสีดำแกมม่วง ตุ้มหูสีขาว ส่วนตัวเมียมีหน้าอกเป็นลายเลือน ๆ สีน้ำตาล ปลายปีกและหางมีลายขวาง 
ตัวผู้มีขนาดประมาณ 66–72 เซนติเมตร (26–28 นิ้ว) และน้ำหนักระหว่าง 790–1,140 กรัม (1.7–2.5 ปอนด์) ขณะที่ตัวเมียมีลำตัวประมาณ 35 เซนติเมตร (14 นิ้ว) และน้ำหนักประมาณ 510–645 กรัม (1.1–1.42 ปอนด์)
เป็นไก่ที่พบเฉพาะถิ่นในศรีลังกา หรือเกาะซีลอนที่เดียวเท่านั้น เช่น อุทยานแห่งชาติยาลา หรือป่าสงวนสิงหราชา เป็นต้น
อริต์ตา รามณรงค์

ริต์ตา รามณรงค์ (เกิด 12 กุมภาพันธ์ พ.ศ.2535) ชื่อเล่น ชาช่า นักแสดง ชาวไทย สำเร็จการศึกษาระดับปริญญาโท คณะนิเทศศาสตร์ จุฬาลงกรณ์มหาวิทยาลัย ภาคอินเตอร์ เคยเป็นศิลปินสังกัด อาร์เอส (อดีตสมาชิกวง ZIG-ZAG) และ จีเอ็มเอ็ม แกรมมี่ (ศิลปินเดี่ยว) ตามลำดับ ปัจจุบันเป็นศิลปินสังกัดค่ายเพลง เลิฟอีส โดยเซ็นสัญญาเมื่อต้นปี พ.ศ. 2566 (เป็นลูกพี่ลูกน้อง ธัญญาเรศ รามณรงค์)
ประวัติ.
ชาช่า มีผลงานในวงการบันเทิงครั้งแรกจากการถ่ายโฆษณา และออกอัลบั้มสำหรับเด็กร่วมกับ นิโคล เทริโอ นิ้ง เปี่ยมปีติ และ ปิ๊ง เปี่ยมรัก ในอัลบั้ม "Play Time 1 & 2 with Nicole" (พ.ศ. 2544) เป็นอัลบั้มเพลงภาษาอังกฤษสำหรับเด็ก ออกอัลบั้มถึง 2 ชุด 
ต่อมาได้เข้ามาเป็นศิลปินอาร์เอส ในปีพ.ศ. 2546 ออกอัลบั้มในนาม "Zig-Zag" ประกอบสมาชิกทั้งหมด 6 คน ได้แก่ ชาช่า – อริต์ตา รามณรงค์, มิกส์กี้ – อิสรีย์ ทวงธรรมโรจน์, ตอย – นรีทิพย์ ศรีสัตนาวงศ์, เมย์ – นภัสนันท์ ศรีสุทธิสรรค์, ใหม่ – ปณิตา เครือวงศ์ และ โบนัส – ณัชชา สังข์สุวรรณ กับอัลบั้มที่มีชื่อเดียวกับวงว่า "Zig Zag (ซิก-แซก)" มีเพลงเปิดตัวสนุก ๆ อย่าง ติ๊ดชึ่ง, ถ้าไม่รักไม่บอก หรือเพลงช้า ๆ อย่าง สอบเสร็จก่อนได้ไหม
ต่อมาในปีพ.ศ. 2552 ได้เข้ามาเป็นศิลปินเดี่ยวภายใต้สังกัดจีเอ็มเอ็ม แกรมมี่ ออกอัลบั้มในชื่อว่า "ชาช่า (Chacha)" เปิดตัวด้วยเพลงช้าอย่าง เพลง "เจ็บที่ไร้ร่องรอย" และแจ้งเกิดในฐานะศิลปินหน้าใหม่ได้อย่างสวยงาม เพลงเปิดตัวเพลงแรกติดชาร์ตที่คลื่นวิทยุนานหลายสัปดาห์ นอกจากนี้ยังมีเพลงฮิตในอัลบั้มอีกหลายเพลง เช่นเพลง ความอดทนของคนที่รอ, หลังห้อง, สภาวะหัวใจล้มเหลวเฉียบพลัน, รักคนที่เขารักเธอดีกว่า เป็นต้น
หลังจากนั้นก็มีผลงานอัลบั้มเฉพาะกิจอีกหลายชุด ได้แก่ อัลบั้ม Love Status ขับร้องเพลง "ไม่รักดีหรือยังไง", อัลบั้ม Calling Love 2 ขับร้องเพลง "ไม่รับสาย...ร้องไห้อยู่", Single Chacha เพลง "ฉันจะเคียงข้างเธฮ" ต่อมาในปี พ.ศ. 2560 ได้กลับมาออกซิงเกิลอีกครั้ง กับสังกัดอิสระ เพลง "เลวไม่พอ"
ด้านผลงานการแสดง มีผลงานละครเรื่องแรกคือเรื่อง "แรงเงา" รับบทเป็น ต้อง ซึ่งออกอากาศทางช่อง 3 ก็ทำให้เธอมีชื่อเสียงในระดับหนึ่งในฐานะนักแสดง ต่อมาละครเรื่อง ดอกอ้อสายขวัญ (ช่อง 3), ละครเรื่อง อีสา-รวีช่วงโชติ (ช่อง 5) เป็นต้น
ปัจจุบันคบหาดูใจอยู่กับ เลโอ โซสเซย์ เป็นดีเจอยู่ที่บริษัท Atime Media จำกัด คลื่น Chill 104.5 และเป็นพิธีกรสองภาษา ไทย-อังกฤษ
ผลงานเพลง.
อัลบั้ม Play Time 1 & 2 with Nicole (Grammy Communication).
รายชื่อศิลปินจากอัลบั้ม " Play Time 1 & 2 "
อัลบั้มพิเศษ.
Love Status
อัลบั้มพิเศษ.
Calling Love 2
ไก่ป่าอินเดีย

ไก่ป่าอินเดีย หรือ ไก่ป่าเทา (ชื่อวิทยาศาสตร์: "Gallus sonneratii") เป็นไก่ป่าชนิดหนึ่ง
ไก่ป่าอินเดีย มีลักษณะเด่น คือ ตัวผู้มีขนสร้อยคอกลมมนและมีจุดสีขาว ๆ บนหลัง หน้าอกและใต้ท้องเป็นสีเทามีลายตามขอบขนสีดำ ปลายปีกและหางเป็นสีดำแกมเขียว หน้าแข้งสีดำ ตุ้มหูสีแดง ตัวเมียหน้าอกสีขาวลายขอบขนสีดำ ปีกและหางมีลายเลือน ๆ พบกระจายพันธุ์ในป่าแถบตอนใต้และตอนกลางของประเทศอินเดีย
ไก่ป่าอินเดีย มีฤดูผสมพันธุ์ระหว่างเดือนกุมภาพันธ์ถึงพฤษภาคม วางไข่ครั้งละ 7 วัน ระยะเวลาฟักไข่นาน 21 วัน ส่วนใหญ่จะหากินตามพื้นดินเหมือนไก่ป่าทั่วไป แต่จะบินหรือกระโดดขึ้นต้นไม้สูงเพื่อหลบหนีสัตว์นักล่าหรือผู้คุกคาม
ไก่ป่าชวา

ไก่ป่าชวา  หรือ ไก่ป่าเขียว (ชื่อวิทยาศาสตร์: "Gallus varius") เป็นไก่ป่าชนิดหนึ่ง
ไก่ป่าชวามีลำตัวยาวประมาณ 75 เซนติเมตร มีลักษณะเด่น คือ ตัวผู้มีขนสร้อยคอสั้นและกลมมนสีขาว ตัวเมียมีหน้าอกสีน้ำตาลคล้ำ ส่วนของลำตัวมีลายสีดำทั่วไป พบกระจายพันธุ์ในเกาะชวาและเกาะบาหลี และเกาะต่าง ๆ รายรอบในประเทศอินโดนีเซีย เช่น เกาะโกโมโด, เกาะโฟลเร็ซ เป็นต้น พบได้ในที่ราบและจนถึงพื้นที่สูงถึง 2,000 เมตร ในป่าเขตร้อนและกึ่งเขตร้อน
ไก่ป่าชวา ที่ผสมข้ามพันธุ์กับไก่ป่า ("G. gallus bankiva") ที่พบในชวา ได้ลูกผสมที่เรียกว่า "เบอกีซาร์" เป็นที่นิยมกันมากในชวาตะวันออก
เสียงนาสิก ลิ้นไก่

เสียงนาสิก ลิ้นไก่  เป็นเสียงพยัญชนะที่มีใช้ในหลายภาษา เช่น ภาษาญี่ปุ่น, ภาษาสเปนสำเนียงสเปนตอนเหนือ, ภาษาเกชัว, ภาษาพม่า ฯลฯ แต่ไม่มีเสียงนี้ในภาษาไทย สัญลักษณ์ในชุดสัทอักษรสากลที่ใช้แทนเสียงนี้คือ และสัญลักษณ์เอกซ์-แซมปาที่ตรงกันคือ <code>N\</code> เสียงนี้ออกเสียงคล้ายเสียงนาสิก เพดานอ่อน แต่ดันโคนลิ้นแตะที่ลิ้นไก่แทนเพดานอ่อน
ลักษณะ.
ลักษณะต่าง ๆ ของเสียงนาสิก ลิ้นไก่ ได้แก่
ตำบลท่าแดง

ตำบลท่าแดง เป็นตำบลหนึ่งในอำเภอหนองไผ่ จังหวัดเพชรบูรณ์ แบ่งเป็นหมู่บ้านทั้งหมด 15 หมู่บ้าน ตำบลท่าแดงมีองค์กรปกครองส่วนท้องถิ่น 1 แห่ง คือ องค์การบริหารส่วนตำบลท่าแดง โดยรับผิดชอบพื้นทั้งหมดทั้งตำบล มีประชากรในปี พ.ศ. 2560 จำนวน 11,125 คน
ที่ตั้งและอาณาเขต.
ตำบลท่าแดงมีเนื้อที่ประมาณ 104 ตารางกิโลเมตร หรือประมาณ 56,603 ไร่ มีประชากรประมาณ 11,125 คน (ธันวาคม พ.ศ. 2560) 3,007 ครัวเรือน ความหนาแน่นประมาณ 107 คนต่อตารางกิโลเมตร มีอาณาเขตติดต่อกับตำบลอื่น ดังนี้
การปกครอง.
ตำบลท่าแดง แบ่งเขตการปกครองเป็นหมู่บ้านทั้งหมด 15 หมู่บ้าน ดังนี้
รายชื่อตอนในก่อนบ่ายคลายเครียด

นี่คือ รายชื่อตอนในก่อนบ่ายคลายเครียด เรียงตามลำดับการออกอากาศ
พ.ศ. 2553.
หมายเหตุ
ดูเพิ่ม.
ก่อนบ่ายคลายเครียด
ปัญหาของการออกอากาศ.
<templatestyles src="Reflist/styles.css" />
ปลาการ์

ปลาการ์ หรือ ปลาการ์ไพค์  เป็นปลาน้ำจืดกระดูกแข็งที่มีก้านครีบวงศ์หนึ่ง จัดอยู่ในวงศ์ Lepisosteidae (/เล็พ-พิ-โส-สตี-ได-ดี้/) และอยู่ในอันดับ Lepisosteiformes (/เล็พ-พิ-โส-สตี-ได-ฟอร์-เมส/)
ปลาการ์มีรูปร่างคล้ายกับปลากระทุงเหว หรือปลาเข็ม ที่อยู่ในอันดับ Beloniformes คือ มีรูปร่างเรียวยาว มีลักษณะเด่นคือ มีจะงอยปากที่แหลมยาวยื่นออกมาคล้ายเข็มเห็นได้ชัดเจน ซึ่งภาษาอังกฤษเก่าคำว่า "Gar" หมายถึง "หอก" ขณะที่ชื่อสกุลในทางวิทยาศาสตร์คำว่า "Lepisosteus" มาจากภาษากรีกคำว่า "lepis" หมายถึง "เกล็ด" หรือหมายถึง "กระดูก" และ "Atractosteus" ดัดแปลงมาจากภาษากรีกคำว่า "atraktos" หมายถึง "ธนู" 
ทั้งนี้เนื่องจากปลาการ์มีเกล็ดแบบกานอยด์ซึ่งเรียงตัวกันเป็นรูปสามเหลี่ยมแบบเพชร มีความหนาและแข็งแรงห่อหุ้มลำตัวเสมือนเกราะ โดยมีลักษณะเช่นนี้มาตั้งแต่ยุคก่อนประวัติศาสตร์แล้ว โดยปลาการ์ถือกำเนิดขึ้นมาตั้งแต่ปลายยุคครีเตเชียส โดยพบเป็นซากฟอสซิลตามทวีปต่าง ๆ ทั่วโลก รวมถึงในภาคอีสานของประเทศไทยด้วย ที่มีการค้นพบเมื่อไม่นานมานี้ 
ปลาการ์ในปัจจุบัน แบ่งออกเป็น 2 สกุล เป็นปลาน้ำจืดทั้งหมด ในขณะที่บางชนิดอาจพบได้ในแหล่งน้ำกร่อยหรือตามชายฝั่งบ้าง พบกระจายพันธุ์ฺเฉพาะทวีปอเมริกาเหนือ, อเมริกากลาง และแคริบเบียน มีรูปร่างเรียวยาวเหมือนแท่งดินสอ มีจะงอยปากยื่นแหลมที่ภายในมีฟันซี่เล็ก ๆ แหลมคมอยู่เป็นจำนวนมาก ใช้สำหรับล่าเหยื่อและกินอาหาร มีเส้นข้างลำตัวที่ไวต่อความรู้สึก ใช้เป็นประสาทในการสัมผัสและนำทาง ปลายกระดูกสันหลังข้อสุดท้ายยกเชิดขึ้น และโค้งไปตามขอบบนของหางจนถึงปลายครีบหาง ทำให้มีครีบหางกลมมนเป็นรูปพัด มีรูจมูกอยู่ที่ปลายจะงอยปาก นอกจากนี้แล้วยังมีถุงลมที่ทำหน้าที่เสมือนปอด จึงสามารถดำรงชีวิตอยู่ในแหล่งน้ำที่มีปริมาณออกซิเจนต่ำได้ โดยการขึ้นมาฮุบอากาศบนผิวน้ำ
ปลาการ์ทั้งหมดวางไข่ในน้ำจืด มีรายงานระบุว่าไข่ของปลาวงศ์นี้มีพิษ โดยพฤติกรรมจะอาศัยรวมฝูงกันอยู่ระดับในผิวน้ำในฤดูร้อน และจะดำดิ่งลงสู่เบื้องล่างในฤดูหนาว อาหารส่วนใหญ่จะมักจะเป็น นกน้ำ เช่น นกเป็ดน้ำ และ ปู ซึ่งง่ายต่อการล่า ในหลายพื้นที่นิยมตกกันเป็นเกมกีฬาและนำชิ้นส่วนต่าง ๆ เช่น เกล็ดมาทำเป็นเครื่องประดับตกแต่งบ้าน รวมถึงเนื้อด้วยในบางชนิดรับประทานเป็นอาหาร
มีขนาดใหญ่ที่สุดได้ถึง 10-14 ฟุต ในปลาอัลลิเกเตอร์ ซึ่งมีรายงานว่าทำร้ายมนุษย์ได้ด้วย และนับเป็นปลาน้ำจืดที่มีขนาดใหญ่ที่สุดชนิดหนึ่งของโลก มีการเลี้ยงกันเป็นปลาสวยงามหรือแสดงตามพิพิธภัณฑ์สัตว์น้ำ รวมถึงปลาอัลลิเกเตอร์ ซึ่งในหลายพื้นที่ได้กลายเป็นชนิดพันธุ์ต่างถิ่นที่ส่งผลกระทบต่อสภาพแวดล้อมในพื้นที่นั้น ๆ ด้วย เนื่องจากเป็นปลากินเนื้อขนาดใหญ่ ที่ส่งผลต่อการสูญพันธุ์ของปลาและสัตว์น้ำพื้นเมืองได้ 
การจำแนก.
วงศ์ Lepisoteidae
พริกหยวก

พริกหวาน พริกระฆัง พริกแอปเปิล หรือ พริกยักษ์  เป็นกลุ่มพันธุ์ของสปีชีส์ "Capsicum annuum" พริกหยวกให้ผลสีต่าง ๆ กัน รวมถึงแดง เหลือง ส้มและเขียว บางครั้งพริกหยวกถูกจัดกลุ่มรวมกับพริกที่เผ็ดน้อย เรียกว่า "พริกหวาน" พริกเป็นพืชประจำถิ่นในเม็กซิโก อเมริกากลางและทวีปอเมริกาใต้ตอนเหนือ ภายหลังเมล็ดพริกถูกนำไปยังสเปนใน ค.ศ. 1493 และได้เผยแพร่ไปยังประเทศยุโรป แอฟริกา และเอเชียอื่นจากที่นั้นเอง
พริกหยวกสีที่พบมากที่สุดคือสีเขียวสีเหลืองสีส้มและสีแดง สามารถพบเห็นได้มากขึ้น, สีน้ำตาล, สีขาว, ลาเวนเดอร์และพริกไทยสีม่วงเข้มขึ้นอยู่กับความหลากหลาย โดยทั่วไปแล้วผลไม้สุกมีสีเขียวหรือน้อยกว่าปกติสีเหลืองอ่อนหรือสีม่วง พริกหยวกแดงเป็นพริกเขียวที่สุกแล้ว.
สภาพเติบโตอุดมคติของพริกหยวก มีดินอุ่น ซึ่งควรมีอุณหภูมิระหว่าง 70-85 องศาฟาเรนไฮต์ เก็บไว้ในที่ชื้นแต่ไม่มีน้ำเข้าเต็ม พริกหยวกไวต่อความชื้นและอุณหภูมิที่สูงเกิน